Εγγραφή στο Σχολείο μας!\nΕΣΠΑ 2016 - 17\nΗ Ιστορία της περιοχής μας (Ατσαλένιο)\nΔράσεις Σχολείου 2015-16\nΔράσεις Σχολείου 2014 -15\n10ου ΔΗΜΟΤΙΚΟΥ ΣΧΟΛΕΙΟΥ ΗΡΑΚΛΕΙΟΥ\nΜε τον όρο «Εσωτερικός Κανονισμός Λειτουργίας» εννοούμε το σύνολο των όρων και των κανόνων που αποτελούν προϋπόθεση για να πραγματοποιείται ανενόχλητα, μεθοδικά και αποτελεσματικά το έργο του σχολείου.\nΟι συνθήκες αυτές πρέπει να αποβλέπουν στη διαμόρφωση ενός παιδαγωγικού και διδακτικού κλίματος το οποίο θα εξασφαλίζει τη συνεργασία των μελών της σχολικής κοινότητας, με αμοιβαίο σεβασμό, χωρίς εντάσεις και συγκρούσεις.\nΗ εσωτερική οργάνωση της σχολικής ζωής οφείλει να εκπαιδεύει και να διαπαιδαγωγεί σύμφωνα με τα πρότυπα και τις ανάγκες της δημοκρατικής κοινωνίας, ώστε οι μαθητές να ενστερνιστούν, σημαντικές αξίες, όπως η συνεργασία και η αλληλεγγύη, ο αμοιβαίος σεβασμός, η αποδοχή της ιδιαιτερότητας του «άλλου», η ενσυναίσθηση, ο σεβασμός όλων σε κοινά συμφωνημένους κανόνες, η περιβαλλοντική συνείδηση, η αγωγή υγείας κ.λπ.\nΟ κανονισμός εσωτερικής λειτουργίας βασίζεται στην κείμενη νομοθεσία και συντάσσεται μέσα από διαλογική συζήτηση του Συλλόγου Διδασκόντων. Παρακάτω ακολουθούν οι βασικοί κανόνες που αφορούν τη λειτουργία του σχολείου μας.\nΦαρμακευτική Αγωγή εντός του σχολικού ωραρίου\nΠαιδαγωγικός Έλεγχος – Κυρώσεις\nΌταν το παιδί μας ... μας κάνει παράπονα\nΆφιξη μαθητών/τριών στο σχολείο\nΠρωινή συγκέντρωση - Προσευχή\nΑποχώρηση των μαθητών/τριών από το σχολείο\nΣχολικές γιορτές – Διδακτικές επισκέψεις\nΚαθαριότητα σχολικών χώρων\nΟι γονείς & κηδεμόνες οφείλουν να συμπεριφέρονται προς όλους τους εκπαιδευτικούς με τη δέουσα ευγένεια, που επιβάλλει το λειτούργημά τους και ο χώρος του σχολείου.\nΟι γονείς & κηδεμόνες μπορούν και πρέπει να ενημερώνονται τακτικά (τουλάχιστον μία φορά το μήνα Π.Δ.201/98 αρθρο.13παρ.5) για την πρόοδο και συμπεριφορά του παιδιού τους από το/τη δάσκαλο/α της τάξης/τμήματος σε καθορισμένη ημέρα και ώρα τακτικής συνάντησης.\nΟφείλουν να προσέρχονται στο σχολείο και στο τέλος κάθε τριμήνου, κατόπιν πρόσκλησης τους για την παραλαβή της βαθμολογίας και για ενημέρωση.\nΔιαβάζουν προσεκτικά όλες τις ανακοινώσεις που μεταφέρουν οι μαθητές/τριες και ενημερώνονται για θέματα λειτουργίας του σχολείου είτε στο τετράδιο επικοινωνίας των μαθητών/τριών είτε σε μορφή σημειώματος.\nΟφείλουν να γνωστοποιούν στο/στη δάσκαλο/α της τάξης και στη Διεύθυνση κάθε ιδιαιτερότητα που αφορά τη σωματική και ψυχική υγεία του/της μαθητή/τριας.\nΚανένας ενήλικας δεν έχει δικαίωμα να νουθετεί, να επιπλήττει ή να τιμωρεί ΚΑΝΕΝΑ ΠΑΙΔΙ στο χώρο του σχολείου. Όταν υπάρχει οποιοδήποτε πρόβλημα, συζητείται πρώτα με τον/την υπεύθυνο/η εκπαιδευτικό (του/της μαθητή/τριας που δημιουργεί το πρόβλημα) και στη συνέχεια-αν δεν επιλυθεί- με τον Διευθυντή.\nΓενικότερα, εκτός από τους μαθητές/τριες και τους εκπαιδευτικούς του σχολείου κανένας (ανήλικος ή ενήλικος) δεν έχει δικαίωμα να βρίσκεται στο κτίριο ή στο προαύλιο του σχολείου χωρίς να ενημερώσει τους εκπαιδευτικούς.\nΣε περίπτωση κηδεμονίας ο/η αρμόδιος/α γονέας που έχει την κηδεμονία οφείλει να ενημερώσει άμεσα το σχολείο παρέχοντας τα αντίστοιχα επίσημα έγγραφα.\nΣε περίπτωση απουσίας μαθητή/τριας και ιδιαίτερα μακροχρόνιας ή επαναλαμβανόμενης, οι γονείς/κηδεμόνες είναι απαραίτητο να ενημερώνουν έγκαιρα το σχολείο. Στη περίπτωση που ο μαθητής/τρια απουσιάζει δεύτερη συνεχόμενη ημέρα ο/η εκπαιδευτικός του τμήματος/τάξης επικοινωνεί τηλεφωνικά με τους γονείς/κηδεμόνες.\nΟι απουσίες των μαθητών/τριών συμπληρώνονται στο φύλλο ελέγχου και στον επίσημο ιστότοπο του κεντρικού συστήματος του Υπουργείου Παιδείας «My school». Οι γονείς/κηδεμόνες δικαιολογούν είτε επικοινωνώντας τηλεφωνικά οι ίδιοι με το σχολείο είτε με ενυπόγραφο σημείωμα που τους παρέχεται και το συμπληρώνουν στο σχολείο και σε περίπτωση ασθενείας με ιατρικό σημείωμα.\nΤο τηλέφωνο του σχολείου:2810 232111 είναι στη διάθεσή σας για οποιαδήποτε ενημέρωση κατά την διάρκεια λειτουργίας του. Παρακαλούμε βεβαιωθείτε ότι οι δάσκαλοι έχουν όλα τα τηλέφωνα σας.\nΟ χώρος ασφαλούς συγκέντρωσης των μαθητών/τριών του σχολείου σε περίπτωση σεισμικής δραστηριότητας είναι εντός του αύλειου χώρου, απ’ όπου οι γονείς/κηδεμόνες θα παραλάβουν τα παιδιά τους από τον/την υπεύθυνο/η εκπαιδευτικό της τάξης/τμήματος.\nΦαρμακευτική Αγωγή εντός του σχολικού ωραρίου:\nΟι εκπαιδευτικοί δεν υποχρεούνται να έχουν τις απαραίτητες ιατρικές ή φαρμακευτικές γνώσεις, ώστε να συνεισφέρουν με εξειδικευμένες πράξεις (χορήγηση φαρμάκου από το στόμα ή σε ενέσιμη μορφή) σε ειδικού τύπου ασθένειες των μαθητών/τριών (εφηβικό ή ζαχαρώδη διαβήτη, επιληπτικές κρίσεις κ.α.) αλλά και σε εποχιακές ιώσεις.\nΑυτό δεν αποκλείει την υποχρέωση των εκπαιδευτικών να παρέχουν τις στοιχειώδεις πρώτες βοήθειες στους/στις μαθητές/τριες του σχολείου.\nΣε περιπτώσεις που απαιτείται φαρμακευτική αγωγή, οι γονείς και κηδεμόνες των μαθητών/τριών, οφείλουν να αιτούνται την άδεια του Διευθυντή της σχολικής μονάδας προκειμένου να εισέρχονται οι ίδιοι ή άλλο πρόσωπο, το οποίο θα υποδείξουν σχετικά, στο χώρο του σχολείου ώστε να τη χορηγήσουν.\nΣε έκτακτα σοβαρά ιατρικά περιστατικά μαθητών/τριών ο Διευθυντής οφείλει να καλέσει το ΕΚΑΒ (166) για διακομιδή του/της μαθητή/τριας, ενώ ταυτόχρονα ενημερώνει τους γονείς του/της.\nΠαιδαγωγικός Έλεγχος – Κυρώσεις:\nΟι μαθητές/τριες πρέπει να γνωρίζουν ότι κάθε πράξη τους έχει κάποιες επιπτώσεις, ανάλογα με τη σοβαρότητά της, έτσι θα μάθουν να αναλαμβάνουν την ευθύνη των πράξεων τους και να γίνουν υπεύθυνα άτομα.\nΣτο παιδαγωγικό αυτό πλαίσιο οι ενέργειες που μπορεί να οριστούν είναι:\n1. Παρατήρηση/Υπόδειξη λάθος συμπεριφοράς\n2. Επίπληξη για την επαναλαμβανόμενη λάθος συμπεριφορά\n3. Στέρηση προνομίων\n4. Παραπομπή στον Διευθυντή\n5. Ενημέρωση γονέων/κηδεμόνων προσωπικά\n6. Ενημέρωση Συλλόγου Διδασκόντων\n7. Ενημέρωση Σχολικής Συμβούλου\n8. Αλλαγή τμήματος\n9. Αλλαγή σχολικού περιβάλλοντος\nΟι σωματικές ποινές δεν επιτρέπονται ( Π.Δ. 201/98, άρθρο 13, παρ. 8 )\nΌταν το παιδί μας ... μας κάνει παράπονα:\nΌταν παιδιά εκφράζουν παράπονα για το Σχολείο ή για τους συμμαθητές τους τα ακούμε προσεκτικά, χωρίς να παίρνουμε άμεσα θέση, αν δε βεβαιωθούμε πώς έχει το θέμα. Να μην μας διαφεύγει ότι συχνά τα παιδιά προκειμένου να δικαιολογηθούν ή επειδή αντιλαμβάνονται τα γεγονότα με τρόπο διαφορετικό απ’ ότι εμείς οι μεγάλοι, μεταφέρουν ανακρίβειες ή παρουσιάζουν τη μισή αλήθεια, και όσο γίνονται πιστευτά, τόσο συνεχίζουν.\nΣτη συνέχεια απευθυνόμαστε στο Σχολείο για να ακούσουμε και την άλλη άποψη, στην περίπτωση που το παράπονο έχει να κάνει με αυτό ή να αναλάβει τη διερεύνηση και τη διευθέτηση του θέματος, αν υπάρχει διαφορά με άλλο παιδί.\nΤα αρνητικά σχόλια προς το σχολείο, έστω και άθελά μας, βλάπτουν και το παιδί μας. Δεν στρεφόμαστε εναντίον άλλου παιδιού ή της οικογένειάς του.\nΗ αντιμετώπιση και η επίλυση κάθε προβλήματος, μπορεί να προκύψει , μόνο μετά από τη συνεργασία των γονέων/κηδεμόνων με το σχολείο και σε καμία περίπτωση οι γονείς δεν έχουν τη δικαιοδοσία επιβολής οποιαδήποτε ποινής ή επίπληξης προς άλλα παιδιά στο χώρο του σχολείου.\nΗ χρήση και κατοχή κινητών τηλεφώνων και άλλων μέσων καταγραφής εικόνας και ήχου δεν επιτρέπεται στο χώρο του σχολείου. Τα κινητά και τα τάμπλετ δεν επιτρέπονται ούτε στις εκπαιδευτικές επισκέψεις. (132328/Γ2/7-12-2006 & 100553/Γ2/4-9-2012 Υ.Α.)\nΟι μαθητές/τριες το πρωί αφήνουν τα τσαντάκια με το φαγητό τους, στην αίθουσα του ολοήμερου, τοποθετώντας τα στο ψυγείο, εάν χρειάζεται. Τα σκεύη πρέπει να είναι γυάλινα ή κατάλληλα πλαστικά όχι μεταλλικά για να μπορούν να ζεσταθούν στο φούρνο μικροκυμάτων.\nΤο Ολοήμερο πρόγραμμα αποτελεί συνέχεια του πρωινού προγράμματος. Η φοίτηση των μαθητών/τριών που είναι γραμμένα στο Ολοήμερο πρόγραμμα είναι υποχρεωτική μετά την λήξη του πρωινού τους προγράμματος. Οι γονείς/κηδεμόνες ενημερώνουν έγκαιρα για τυχόν απουσία. Οι άνευ λόγου συνεχείς απουσίες αποτελούν αίτιο διακοπής φοίτησης.\nΤηρείται το ωράριο αποχώρησης όπως έχει δηλωθεί από τους γονείς/κηδεμόνες. Οι μαθητές/τριες αποχωρούν με την συνοδεία των ενηλίκων που έχουν δηλωθεί. Σε περίπτωση που θα παραλάβει τους/τις μαθητές/τριες του σχολείου άλλο πρόσωπο πρέπει να έχει προηγηθεί ενημέρωση του/της εκπαιδευτικού. Δεν δίνονται οι μαθητές/τριες του σχολείου σε άγνωστα άτομα προς τον/την εκπαιδευτικό.\nΟι μαθητές/τριες του ολοήμερου προετοιμάζουν τις εργασίες που τους έχουν ανατεθεί από το πρωινό πρόγραμμα με την βοήθεια και υποστήριξη του/της υπεύθυνου/ης εκπαιδευτικού του ολοήμερου. Ακολουθούν τις οδηγίες του/της εκπαιδευτικού ώστε να μπορούν να κάνουν τη σχολική εργασία τους για την επόμενη ημέρα. Στο σπίτι είναι απαραίτητος ένας επανέλεγχος των εργασιών.\nΤο σχολείο διαθέτει και λειτουργεί ιστολόγιο, στο οποίο αναρτώνται όλες οι δραστηριότητες που λαμβάνουν χώρα στο σχολείο: (http://10dimheraklio.blogspot.gr)\nΚύριο χαρακτηριστικό του κυλικείου είναι η καθαριότητα και η ποιότητα των τροφίμων που ελέγχονται προκειμένου να διασφαλίζεται η υγεία των μαθητών/τριών και προσωπικού.\nΠαρέχει είδη τροφών σύμφωνα με τις εκάστοτε εγκυκλίους των αρμόδιων υπουργείων και ακολουθεί πιστά τις υγειονομικές υποδείξεις της νομοθεσίας.\nΟι γονείς εισέρχονται στο χώρο του σχολείου για την διευθέτηση των οικονομικών τους υποχρεώσεων προς το κυλικείο μετά από συνεννόηση με τους εφημερεύοντες.\nΆφιξη μαθητών/τριών στο σχολείο:\nΑπό τις 7.55 έως τις 8.10 οι μαθητές/τριες το πρωί φθάνουν στο σχολείο, η έγκαιρη προσέλευση βοηθά στην εύρυθμη λειτουργία του σχολείου. Οι ενήλικοι συνοδοί των μαθητών/τριών αποχωρούν μόλις χτυπήσει το κουδούνι για την έναρξη της προσευχής.\nΜετά την πρωινή προσευχή οι μαθητές/τριες εισέρχονται στις αίθουσες διδασκαλίας και η θύρα του σχολείου παραμένει κλειστή (εγκύκλιος: αρ.πρωτ.2368/Γ2/9-1-2007 ΥΠΕΠΘ). Οι γονείς μπορούν να εισέλθουν χτυπώντας το κουδούνι της κύριας εισόδου, εφόσον υπάρχει σοβαρός λόγος.\nΠρωινή συγκέντρωση - Προσευχή:\nΌλοι οι εκπαιδευτικοί και οι μαθητές/τριες συμμετέχουν στην πρωινή προσευχή με σεβασμό.\nΟι αλλόθρησκοι ή ετερόδοξοι μαθητές έχουν δικαίωμα να μην συμμετέχουν στην πρωινή προσευχή, οφείλουν όμως να βρίσκονται στο χώρο του σχολείου όσο αυτή διαρκεί και να σέβονται την ιερότητα της στιγμής (ΠΔ.201/98 άρθρο.13 παρ.5).\nΑποχώρηση των μαθητών/τριών από το σχολείο:\nΟι μαθητές/τριες δεν φεύγουν σε καμία περίπτωση πριν από τη λήξη των μαθημάτων χωρίς άδεια. Αν παρουσιαστεί ανάγκη αποχώρησης κατά την διάρκεια του σχολικού ωραρίου (π.χ. θέμα υγείας) γίνεται πάντοτε με την συνοδεία γονέα ή κηδεμόνα και φυσικά αφού είναι ενήμερος/η ο/η δάσκαλος/α της τάξης και ο Διευθυντής του σχολείου.\nΗ ευθύνη για την ασφάλεια των μαθητών/τριών, μετά τη λήξη του ωραρίου λειτουργίας του σχολείου, ανήκει αποκλειστικά στους γονείς ή στον κηδεμόνα οι οποίοι είναι ενήμεροι για το ωράριο των παιδιών τους και ενημερώνονται από τις ανακοινώσεις του σχολείου.\nΟι ενήλικοι συνοδοί των μαθητών/τριών περιμένουν έγκαιρα έξω από το χώρο του σχολείου τα παιδιά τους στη λήξη του διδακτικού τους ωραρίου. Οι μαθητές/τριες που συνοδεύονται καθημερινά στην αναχώρησή τους δεν αποχωρούν μόνοι τους αν ο/η γονέα/κηδεμόνας τους προκύψει να καθυστερήσει. Περιμένουν στο σχολικό χώρο μέχρι την έλευση του γονέα/κηδεμόνα.\nΟι εφημερεύοντες εκπαιδευτικοί μεριμνούν για την ασφαλή αποχώρηση των μαθητών/τριών.\nΟι εκπαιδευτικοί που διδάσκουν την τελευταία διδακτική ώρα αποχωρούν από την αίθουσα διδασκαλίας, αφού έχουν φύγει όλοι οι μαθητές/τριες από την τάξη.\n1ο διάλειμμα 8.40 – 10.00\n2ο διάλειμμα 11.30 – 11.45\n3ο διάλειμμα 12.25 – 12.35\nΗ Αποχώρηση των μαθητών γίνεται στις παρακάτω ώρες:\nΛήξη 6ωρου για όλες τις τάξεις …...........13.15 μ.μ.\n( Δευτέρα έως και Παρασκευή )\n1η αποχώρηση στις… 15.00\n2η αποχώρηση στις… 16.00\nΣχολικές γιορτές – Διδακτικές επισκέψεις:\nΟι σχολικές γιορτές (εθνικές, θρησκευτικές ή άλλου τύπου π.χ. λήξης σχολικού έτους) καθώς και οι διδακτικές επισκέψεις αποτελούν μέρος της σχολικής ζωής και βοηθούν στην αποτελεσματική πραγματοποίηση του σχολικού έργου, γι’ αυτό οι μαθητές/τριες απουσιάζουν από αυτές μόνο αν έχουν σοβαρό λόγο.\nΣε περίπτωση διδακτικής επίσκεψης ή σχολικής εορτής το ωράριο διαμορφώνεται κατά περίπτωση και οι γονείς ενημερώνονται εκ των προτέρων.\nΦοίτηση & Συμπεριφορά μαθητών/τριών:\nΟι μαθητές/τριες δεν απουσιάζουν από το σχολείο, χωρίς σοβαρό λόγο, για να αποτρέπονται τα φτωχά μαθησιακά αποτελέσματα λόγω ελλιπούς φοίτησης.\nΗ συμπεριφορά των μαθητών/τριών στην διάρκεια του μαθήματος είναι ευγενική και κόσμια προς τους/τις δασκάλους/ες και συμμαθητές/τριες.\nΦροντίζουν να έχουν τα απαραίτητα για το καθημερινό πρόγραμμά τους.\nΗ κατανάλωση των τροφών, αναψυκτικών ή τσίχλας την ώρα του μαθήματος δεν επιτρέπεται. Κάθε μπουκάλι νερού βρίσκεται στην θήκη της τσάντας και η κατανάλωση νερού γίνεται με προσοχή χωρίς να προκαλείται θόρυβος και να γίνεται άσκοπη χρήση.\nΟ/Η δάσκαλος/α της τάξης/τμήματος είναι αρμόδιος/α για τη θέση του/της μαθητή/τριας στην αίθουσα διδασκαλίας καθώς και για τον τρόπο αλλαγής θέσης εν γένει.\nΤο μάθημα της Φυσικής Αγωγής πραγματοποιείται στον αύλειο χώρο του σχολείου, εφόσον ο καιρός το επιτρέπει. Εάν οι καιρικές συνθήκες είναι δυσμενείς το μάθημα της Φυσικής Αγωγής γίνεται στην αίθουσα πολλαπλών χρήσεων είτε στην αίθουσα διδασκαλίας της τάξης/τμήματος. Οι μαθητές/τριες ακολουθούν τις υποδείξεις του εκπαιδευτικού Φυσικής Αγωγής, όσο αφορά την αθλητική τους περιβολή και την συμμετοχή τους στο μάθημα.\nΟι μαθητές/τριες μετακινούνται σε άλλη αίθουσα διδασκαλίας για μάθημα, όταν υπάρχει εσωτερική αλλαγή δίωρου, με την άδεια των εκπαιδευτικών που διδάσκουν στα τμήματα.\nΟι μαθητές/τριες σηκώνονται και αποχωρούν με την άδεια του/της δασκάλου/ας τους, μόλις χτυπήσει το κουδούνι.\nΟι μαθητές/τριες χρησιμοποιούν τον προαύλιο χώρο που τους έχει οριστεί κατά την διάρκεια των διαλειμμάτων. Δεν παραμένουν στις αίθουσες διδασκαλίας ούτε στους διαδρόμους. Σε περίπτωση κακοκαιρίας το διάλειμμα γίνεται στους στεγασμένους χώρους του σχολείου.\nΟι μαθητές/τριες δεν ασκούν οποιουδήποτε είδους βία (λεκτική, σωματική, ψυχολογική, διαδικτυακή) προς τους/τις συμμαθητές/τριές τους. Η βία απαγορεύεται κάτω από οποιεσδήποτε συνθήκες και έχει άμεσες συνέπειες. Για οποιοδήποτε πρόβλημα αντιμετωπίζουν, οφείλουν να απευθύνονται στους εφημερεύοντες δασκάλους/ες που βρίσκονται στον αύλειο χώρο του σχολείου.\nΣυμπεριφέρονται φιλικά σε όλους τους συμμαθητές/τριες τους και προστατεύουν ενεργητικά όσους δέχονται πειράγματα ή άλλους είδους βία αναφέροντας στους/στις δασκάλους/ες αυτούς/ές που συμπεριφέρονται με άσχημο τρόπο.\nΣτους διαδρόμους του σχολείου περπατούν και κατεβαίνουν προσεχτικά τις σκάλες.\nΧρησιμοποιούν μόνο τις τουαλέτες των μαθητών/τριών σύμφωνα με το φύλο τους και τηρούν τους στοιχειώδεις κανόνες υγιεινής.\nΜόλις χτυπήσει το κουδούνι για μάθημα προσέρχονται στις αίθουσες διδασκαλίας χωρίς να τρέχουν ή να σπρώχνουν και κάθονται στις θέσεις τους. Παραμένουν σε γραμμές στο προαύλιο σε περίπτωση που έχουν μάθημα Φυσικής Αγωγής και εφόσον ο καιρός το επιτρέπει.\nΟι μαθητές/τριες κατά την διάρκεια του διαλείμματος ή τις ώρες που παραμένουν στο Ολοήμερο τμήμα δεν εισέρχονται σε άλλες αίθουσες ή βοηθητικούς χώρους του σχολείου.\nΧρησιμοποιούν τα πράγματα των συμμαθητών/τριών τους με την σύμφωνη γνώμη τους. Προσέχουν και δεν προκαλούν φθορά στα πράγματα των συμμαθητών/τριών τους που δεν τους ανήκουν.\nΚαθαριότητα σχολικών χώρων:\nΟι μαθητές/τριες φροντίζουν να πετούν τα σκουπίδια τους στους κάδους, ώστε οι τάξεις και το σχολείο να είναι καθαρά. Η προστασία του σχολικού κτιρίου και της περιουσίας του είναι υπόθεση όλων μας.\nΓονείς και παιδιά στην πρώτη Δημοτικού\nΦέτος αρχίζουμε σχολείο ,πάμε στην πρώτη τάξη ,θα ακούσετε να λένε οι μαμάδες και οι μπαμπάδες που θα συνοδεύουν τα φρέσκα πρωτάκια για πρώτη φορά στο σχολείο.\nΓια αρχή ας χαλαρώσουμε., η πρώτη δημοτικού είναι μια φυσική εξέλιξη και δεν υπάρχει κανένας λόγος να είναι επώδυνη.\nΣυζητήστε με το παιδί σας ,πείτε του πόσο περήφανοι είστε που μεγάλωσε και ότι είστε σίγουροι ότι θα τα καταφέρει μια χαρά.\nΠροτρέψτε το να να εκφράσει τα συναισθήματά του ,ακούστε το με προσοχή και στηρίξτε το καθησυχάζοντάς το.\nΔασκάλα= ο σύμμαχός σας.\nΣτην αποστολή πρώτη δημοτικού- ομαλή εκκίνηση έχετε έναν πολύτιμο σύμμαχο.\nΤη δασκάλα του παιδιού σας.\nΜαζί της μπορείτε να μοιραστείτε ότι σας απασχολεί σχετικά με το παιδί σας.\nΟι δασκάλες είναι θετικές στην επικοινωνία με τους γονείς και μάλιστα την επιδιώκουν καθώς έτσι μπορούν να κάνουν τη δουλειά τους πιο καλά και πιο σωστά για το όφελος του παιδιού.\nΈχετε εμπιστοσύνη στο παιδί,στον εαυτό σας και στη δασκάλα και από όλ…\nΣτα πλαίσια του φεστιβάλ τέχνης καθ οδόν λειτουργεί στο πατάρι της Βικελαίας έκθεση των έργων των μαθητών μας.Μπορείτε να την επισκεφτείτε πρωινές και απογευματινές ώρες και να θαυμάσετε τις όμορφες δημιουργίες τους!\nΥπεύθυνη διδασκαλίας εικαστικών Κική Αρκουλή\nΑνακοίνωση Τη Δευτέρα 11 Σεπτεμβρίου 2017 και ώρα 9 .30 θα γίνει ο καθιερωμένος αγιασμός για την έναρξη της νέας σχολικής χρονιάς. Μετά τον αγιασμό οι μαθητές θα αποχωρήσουν με τους γονείς τους. Καλή Σχολική χρονιά!\nΒίντεο με θέμα το σεισμό


Στο μυαλό του «Homo Pandemicus» | Η ΚΑΘΗΜΕΡΙΝΗ\nΣτο μυαλό του «Homo Pandemicus»\nΕπηρεάζει η κοινωνική αποστασιοποίηση τις κοινωνικές μας δεξιότητες; Ενα ερώτημα που δεν μπορεί να απαντηθεί εύκολα.Φωτ. A.P. Photo / Emilio Morenatti\n3 Νοεμβρίου, 2020 03.11.2020 • 10:38\nΟι άνθρωποι είμαστε βαθιά κοινωνικά όντα, κάτι που είναι προφανές από τον τρόπο που ζούμε. O «Homo Pandemicus», όμως, εξαναγκάστηκε να απαρνηθεί την κοινωνικότητά του, να περιορίσει στο ελάχιστο τις κοινωνικές συναναστροφές και να απομονωθεί σπίτι. Πώς επηρεάζει τον εγκέφαλό μας η μακροχρόνια απομόνωση; Αραγε θα θυμόμαστε πώς να είμαστε κοινωνικά όντα, όταν τελειώσει η υγειονομική κρίση και επιστρέψει η κανονικότητα;\nΤο μυστικό της κοινωνικής φύσης μας βρίσκεται βαθιά στον εγκέφαλό μας. Επιστημονικές μελέτες έχουν δείξει ότι το μέγεθος του εγκεφάλου των πρωτευόντων είναι ανάλογο με το μέγεθος των κοινοτήτων που αυτά δημιουργούν. Οσο μεγαλύτερος ο εγκέφαλος, τόσο πιο πολυπληθής η κοινωνική ομάδα. Οι άνθρωποι δημιουργούν τις μεγαλύτερες ομάδες από οποιοδήποτε άλλο πρωτεύον, με περίπου 150 μέλη. Σύμφωνα με μία ερμηνεία, η κοινωνικοποίηση αποτελεί «διανοητική εξάσκηση». Για να αλληλεπιδράσει ένας άνθρωπος με έναν άλλον επιτυχώς, οφείλει να διατηρήσει ένα τεράστιο πλήθος πληροφοριών, όπως ο τόπος κατοικίας και η εργασία, αλλά και η κοινωνική θέση, οι φίλοι, οι αντίπαλοι, πιθανές παρελθοντικές απερισκεψίες και τι ακριβώς τον κινητοποιεί. Στην πραγματικότητα, ο αριθμός των κοινωνικών επαφών μας περιορίζεται από την ικανότητα επεξεργασίας δεδομένων που διαθέτουμε. Εξελικτικά, στο πέρασμα εκατομμυρίων ετών, τα είδη με τις περισσότερες κοινωνικές επαφές ανέπτυξαν ογκωδέστερο εγκέφαλο.\nΠρόσφατη γερμανική έρευνα έδειξε ότι ο εγκέφαλος εννέα εξερευνητών της Ανταρκτικής, που παρέμειναν επί 14 μήνες σε ερευνητικό σταθμό, ήταν μικρότερος στο τέλος της μελέτης συγκριτικά με την αρχή. Επίσης είχαν χειρότερα αποτελέσματα σε τεστ νοημοσύνης. Οι επιστήμονες απέδωσαν τη δυσμενή διανοητική κατάστασή τους στην κοινωνική απομόνωση, στη μονοτονία της ζωής τους και στον εγκλεισμό τους σε ένα, στην πραγματικότητα, σιδερένιο κουτί.\nΚατά πόσον η κοινωνική αποστασιοποίηση που επιβάλλεται τους τελευταίους μήνες επηρεάζει τις κοινωνικές μας δεξιότητες, είναι ένα ερώτημα που δεν μπορεί να απαντηθεί εύκολα. Κατ’ αρχάς, οι ψυχολόγοι δεν ασχολούνται με τον απόλυτο αριθμό των κοινωνικών μας επαφών, αλλά εστιάζουν το ενδιαφέρον τους στον τρόπο με τον οποίο αντιλαμβανόμαστε την κατάστασή μας. Μπορεί να είσαι μόνος, χωρίς να νιώθεις μοναξιά. Αντιθέτως, για πολλούς, αυτό συνιστά ευδαιμονία. Η «μοναξιά» είναι μια εντελώς διαφορετική κατάσταση, όταν το άτομο νιώθει απομονωμένο και λαχταράει μεγαλύτερη κοινωνική επαφή. Αυτή η έντονη επιθυμία, όμως, υπονομεύει τις κοινωνικές του δεξιότητες. Oταν μοναχικοί άνθρωποι αποκτούν τη δυνατότητα κοινωνικής επαφής, η έντονη προσδοκία που νιώθουν στρεβλώνει την αντίληψή τους για τα τεκταινόμενα. Ανθρωποι που βιώνουν την κοινωνική απομόνωση έχουν αυξημένη αίσθηση των κοινωνικών απειλών και συχνά παρερμηνεύουν τις πράξεις ή τα λόγια των άλλων, έτσι ώστε να στηρίζουν τη δική τους αρνητική εντύπωση για την κατάστασή τους ή τις κοινωνικές τους δεξιότητες.\nEχοντας χαμηλές προσδοκίες από τους άλλους και χαμηλή αυτοεκτίμηση, πρακτικά προκαλούν την κακομεταχείριση. Οι άνθρωποι που πάσχουν από μοναξιά, επίσης, έχουν περιορισμένη ικανότητα ελέγχου των σκέψεών τους, των συναισθημάτων και της συμπεριφοράς τους. Αυτή η δεξιότητα έχει κομβική σημασία για τη συμμόρφωση με τους κοινωνικούς κανόνες, κάτι που επιβάλλει συνεχή ανάλυση και μεταβολή της συμπεριφοράς, αναλόγως των προσδοκιών του κοινωνικού κύκλου. Πρόκειται για αυτόματη διαδικασία και η δυνατότητα ελέγχου της μπορεί να διαταραχθεί χωρίς να το πάρουμε είδηση. Ετσι η απομόνωση μπορεί να μεταβληθεί σε αυτοεκπληρούμενη προφητεία, στον «φαύλο κύκλο της μοναξιάς», που οδηγεί σε ένα τοξικό μείγμα χαμηλής αυτοεκτίμησης, εχθρότητας, στρες, απαισιοδοξίας και κοινωνικού άγχους, το οποίο καταλήγει στην περαιτέρω απομόνωση του μοναχικού. Στη χειρότερη εκδοχή της, η μοναξιά μπορεί να προκαλέσει κατάθλιψη, της οποίας ένα σύνηθες σύμπτωμα είναι η κοινωνική απόσυρση.\nΠαρότι, επί δεκαετίες, η μοναχικότητα, ως επιλογή, υμνήθηκε από θρησκευτικούς ηγέτες, φιλοσόφους και καλλιτέχνες, πλήθος επιστημονικών ερευνών δείχνει ότι ακόμη και η οικειοθελής απόσυρση από την κοινωνία έχει σοβαρές συνέπειες. Ολοι έχουμε ανάγκη από «κοινωνική εξάσκηση», γιατί έτσι νιώθουμε ότι έχουμε αξία. Επίσης, συμβάλλει στη σωστή ερμηνεία των προθέσεων των γύρω μας, γεγονός που μας βοηθά να έχουμε πιο θετικές κοινωνικές εμπειρίες.\nΗ κοινωνική «αδεξιότητα»\nΟ ψυχολόγος και κοινωνικός επιστήμων Τάι Τασίρο, συγγραφέας του «Awkward: The Science of Why We’re Socially Awkward and Why That’s Awesome» (Αμηχανία: H επιστήμη του γιατί είμαστε κοινωνικώς αδέξιοι και γιατί αυτό είναι θαυμάσιο), υποστηρίζει ότι, μεσούσης της πανδημίας, ίσως όλοι να γινόμαστε περισσότερο κοινωνικά «αδέξιοι». «Ακόμη και μικρές παρεκκλίσεις από το κοινωνικώς αναμενόμενο μπορούν να προκαλέσουν μεγάλη ντροπή. Αυτό δείχνει πόσο καλά ρυθμισμένος είναι ο ανθρώπινος εγκέφαλος να συλλαμβάνει τις κοινωνικές προσδοκίες και να αξιολογεί εάν τις ικανοποίησε», εξηγεί ο Τασίρο. «Τα παιδιά και οι έφηβοι έχουν απόλυτη ανάγκη από κοινωνικές συναναστροφές. Πρέπει να διδαχθούν από την πληθώρα κοινωνικών ενδείξεων και τις προσδοκίες που υπάρχουν στην πραγματική ζωή. Αυτό είναι ιδιαίτερα σημαντικό για όσους έχουν προδιάθεση στην κοινωνική αδεξιότητα», εξηγεί ο ψυχολόγος. Πειράματα σε ζώα για τις συνέπειες της ακραίας απομόνωσης έδειξαν ότι η κοινωνική εμπειρία διαδραματίζει κομβικό ρόλο στην ανάπτυξη του εγκεφάλου. Ποντίκια που μεγάλωσαν απομονωμένα ανέπτυξαν μικρότερο εγκέφαλο και η συμπεριφορά τους θεωρήθηκε πρότυπο για τη μελέτη της σχιζοφρένειας. Οταν οι ερευνητές μελέτησαν τη συμπεριφορά χιμπατζήδων που είχαν απομονωθεί, στην αρχή ή στο τέλος της ζωής τους διαπίστωσαν ότι όσοι ήταν μόνοι από νεαρή ηλικία αντιδρούσαν εντονότερα σε κάθε παραβίαση του προσωπικού τους χώρου, δεν περιποιούνταν τα άλλα μέλη της ομάδας, επιδείκνυαν λιγότερη πρωτοβουλία και δημιουργούσαν ολιγομελείς ομάδες. Στα παιδιά υπάρχει σαφής σχέση της κοινωνικής τους εξάσκησης και των κοινωνικών δεξιοτήτων. Απομονωμένα παιδιά είχαν μεγαλύτερη τάση ερμηνείας κοινωνικών καταστάσεων, κατά τρόπους που υπονόμευαν την αυτοπεποίθησή τους. Ασφαλώς δεν υπάρχει ιδανικότερος χώρος από το σχολείο για την ανάπτυξη των κοινωνικών δεξιοτήτων των παιδιών.\nΑν και οι σοβαρές επιπτώσεις της κοινωνικής απομόνωσης έχουν καταγραφεί πλήρως, η ευχάριστη είδηση είναι ότι υπάρχουν και θετικές συνέπειες. Ο Τασίρο πιστεύει ότι κάποιου βαθμού κοινωνική αδεξιότητα δεν είναι απευκταία και υπογραμμίζει ότι έχει ακούσει από τους συντρόφους ντροπαλών ατόμων ή πασχόντων από κοινωνικό άγχος ότι είναι θαυμάσιοι σύντροφοι, επειδή σκέφτονται περισσότερο τους λόγους που προκαλούν συγκεκριμένα αισθήματα στους γύρω τους και αναζητούν τον βέλτιστο τρόπο συμπεριφοράς υπό κάθε συνθήκη. «Αυτά τα χαρακτηριστικά τούς καθιστούν ιδιαίτερα αγαπητούς», επισημαίνει.\nΟξφόρδη: Έρευνες για καινοτόμο τεστ ανίχνευσης κορωνοϊού σε μετρό και θέατρα\nΚορωνοϊός: Πόσο διαρκεί η ανοσία μετά τη λοίμωξη;\nΈρευνα: Ασθενείς με μέτρια συμπτώματα αναπτύσσουν αντισώματα για πέντε μήνες\nΗΠΑ: Μετά τις εκλογές τα νέα για το εμβόλιο της Pfizer\nΤα αντισώματα στον κορωνοϊό εξασθενούν γρήγορα, δείχνει βρετανική έρευνα\nΜελέτη: Η ατμοσφαιρική ρύπανση συνδέεται με αυξημένο κίνδυνο θανάτου από Covid-19


Έχουν το ίδιο όνομα και το ίδιο επίθετο με την Ελένη Μενεγάκη και διηγούνται τα απίθανα περιστατικά που τους έχουν συμβεί! | fthis.gr\nΈχουν το ίδιο όνομα και το ίδιο επίθετο με την Ελένη Μενεγάκη και διηγούνται τα απίθανα περιστατικά που τους έχουν συμβεί!\nΔευτέρα 21 Μαΐου 2018, 16:40\n- Τελευταία ενημέρωση: 22/05/2018, 09:51\nΜε αφορμή την ονομαστική γιορτή της, προβλήθηκε ένα βίντεο στην εκπομπή της Ελένης Μενεγάκη, στο οποίο είδαμε για πρώτη φορά δύο γυναίκες που έχουν το ίδιο όνομα και το ίδιο επίθετο με τη δημοφιλή παρουσιάστρια.\nΠώς είναι η ζωή τους και ποια είναι τα απίθανα περιστατικά που τους έχουν συμβεί και δεν μπορούν να ξεχάσουν;\n«Σε δημόσιες υπηρεσίες έχει τύχει πολλές φορές να δουν την ταυτότητά μου και να δω τους υπαλλήλους να με εξυπηρετούν πολύ γρήγορα. Είναι προνόμιο πραγματικά που το έχουμε» ανέφερε η πρώτη… Ελένη Μενεγάκη.\n«Έκανα αίτηση για σταθερό με ίντερνετ σε μία εταιρία. Και μου λέει ο φίλος μου: “Στις 15 ημέρες που θα σου έρθει, να έρχεσαι να παίρνεις από το δικό μου ίντερνετ”. Εμένα ήρθε στις 4-5 ημέρες…» είπε η δεύτερη… Ελένη Μενεγάκη.\nΔείτε όλα όσα διηγήθηκαν στο παραπάνω video.


Γ. Μιτσοκάπας: Μια τριετία γεμάτη ΜΕ ΠΑΝΩ ΑΠΟ ΤΡΙΑΝΤΑ ΔΡΑΣΕΙΣ | ΝΕΑ ΠΙΕΡΙΑΣ\nΓ. Μιτσοκάπας: Μια τριετία γεμάτη ΜΕ ΠΑΝΩ ΑΠΟ ΤΡΙΑΝΤΑ ΔΡΑΣΕΙΣ\nΜια τριετία γεμάτη με πάνω από τριάντα δράσεις τον χρόνο όλων των εφοριών για όλες τις μορφές της τέχνης και της φιλοσοφίας, οι περισσότερες στα πλαίσια των ΕΑΡΙΝΩΝ ΗΜΕΡΩΝ ΜΟΥΣΩΝ, ενός θεσμού της Ε.Π.Μ από τον Μάρτιο έως τον Ιούνιο όπου οι συμπολίτες μας αλλα και οι ξένοι επισκέπτες μπορούν να παρακολουθήσουν εκδηλώσεις που αναφέρονται σε όλο το φάσμα της καλλιτεχνικής έκφρασης της πόλης μας, δίδοντας συγχρόνως και ένα βήμα για κάθε συντοπίτη μας δημιουργό. Πολλές όμως φορές η Εστία πραγματοποιεί συναυλίες και για φιλανθρωπικούς σκοπούς. Ακόμη και μεσούσης της καραντίνας η Εστία πραγματοποίησε δύο απόλυτα επιτυχείς αιμοδοσίες. Επίσης συμμετείχε στο πρόγραμμα του Δ.Ο.Μ (Διεθνής Οργανισμός Μετανάστευσης) για τους μετανάστες με την φωτογραφική της ομάδα.. Τμήματα δε όπως τις φωτογραφίας και του φιλοσοφικού καφενείου συνέχισαν να εργάζονται διαδικτυακά.\nΠέραν των άλλων τα τελευταία χρόνια προβήκατε στο «άνοιγμα» συνεργασιών με σειρά συλλόγων και φορέων, μεταξύ των οποίων και με το πνευματικό σας τέκνο, το Φεστιβάλ Ολύμπου.\nΕίναι η αιώνια σχέση μάνας και παιδιού, γιατί όσο μεγάλο και να γίνει η μάνα θα το φροντίζει πάντα. Έτσι απήλαυσε το πιερικό κοινό πρόπερσι στην έναρξη του Φεστιβάλ Ολύμπου, την υπέροχη χορωδία και ορχήστρα της Εστίας Πιερίδων Μουσών Κατερίνης σε έργα των Χέντελ, Κοέν, Βέρντι, Θεοδωράκη, Έλγκαρ και μαζί της την διεθνούς φήμης Ισραηλινή καλλιτέχνιδα, Liora Simon. Την έναρξη και του περυσινού φεστιβάλ σχεδίασε η Εστία για τη τιμώμενη χώρα την Αίγυπτο με ένα μουσικό ταξίδι από την Αλεξάνδρεια στην Ελλάδα με το αφιέρωμα στον στιχουργό Νίκο Γκάτσο. Όμως ο βροχερός καιρός ακύρωσε την παρουσίασή της.\nΜετά από αρκετά χρόνια έγινε η παρουσίαση των πρακτικών του 4ου επιστημονικού Συνεδρίου. Είναι ένας τόμος εννιακοσίων σαράντα σελίδων ιστορικής καταγραφής της Πιερίας στα Βυζαντινά και νεώτερα χρόνια. Το 2021 έχει προγραμματιστεί η πραγματοποίηση του 5ου Συνεδρίου. Θα συμμετάσχουμε επίσης ως Εστία και στο αντίστοιχο συνέδριο της Ιεράς Μητροπόλεως Κίτρους-Κατερίνης και Πλαταμώνος. Το συγγραφικό έργο της Εταιρείας Πιερικών Μελετών-Εστία Πιερίδων Μουσών Κατερίνης, εν κατακλείδι είναι ένα μοναδικό και πληρέστατο βοήθημα στο οποίο καταφεύγουν πληθώρα φοιτητών για τις πτυχιακές εργασίες.\nΚύριε Μιτσοκάπα. Η υποστήριξη στο έργο σας από την πολιτεία και την αυτοδιοίκηση σας ικανοποίησε. Περιμένατε περισσότερα;\nΘα περίμενα από την πολιτεία και τους φορείς της να στηρίζουν περισσότερο έναν πολιτιστικό σύλλογο αυτού του βεληνεκούς, ουσιαστικά για να συνεχίζει να υπάρχει και να προσφέρει στην πόλη μας. Όσοι ασχολούνται με τον πολιτισμό σε θέσεις εξουσίας θα πρέπει και να γνωρίζουν και να μπορούν να εκτιμήσουν τα μεγέθη στην τέχνη, γιατί αυτές οι προσπάθειες μας δεν είναι δυνατόν να συνεχίζουν να πραγματοποιούνται μόνο με τις εισφορές των μελών. Η Εστία προσφέρει τις δημιουργικές της πρωτοβουλίες στους συμπολίτες μας πάντα με ελεύθερη είσοδο. Αλλά κάποια στιγμή πρέπει να το αντιληφθούν και να θυμούνται ότι όταν υπήρξε σημαντικό γεγονός στην πόλη, επιστρατεύτηκε ο σύλλογός μας για να σχεδιάσει τελετές όπως δύο φορές στην υποδοχή της Ολυμπιακής Φλόγας.\nΤο επιτυχημένος είναι ίσως υπερβολικός χαρακτηρισμός. Γι αυτό που είμαι ικανοποιημένος είναι ότι μετά από έξη χρόνια ο κήπος της Εστίας είναι ζωντανός και νέα άνθη άρχισαν να κάνουν την εμφάνισή τους. Ο πολιτιστικός μας φορέας είναι έτοιμος για ακόμα μεγαλύτερα πράγματα και ασφαλώς γι αυτό χρειάζονται νέα πρόσωπα με όρεξη και δύναμη να μας παρουσιάσουν και να υλοποιήσουν νέες προτάσεις και νέες ιδέες . Η αλλαγή των προσώπων είναι ο μόνος δρόμος για να έρθει το καινούργιο και εγώ προσωπικά θα είμαι εδώ να το υποδεχθώ και να το στηρίξω με όλη μου την αγάπη.


Πρώτη νίκη για Αγγελάκη στην πολωνική Λίγκα, κορυφή η Ντόμπρε της Παρίδη στο ξεκίνημα στην Τσεχία - Sports - Γενικά | sport-fm.gr: ΣΠΟΡ FM 94.6\nΠαρασκευή, 23 Οκτωβρίου 2020, 13:52\nΣτο πρώτο κομμάτι του 2020-2021, οι υποχρεώσεις σε ξένα διασυλλογικά πρωταθλήματα εξακολουθούν να είναι αυτές που βάζουν σε αγωνιστικό ρυθμό τους Έλληνες διεθνείς του πινγκ πονγκ.\nΤελευταία ενημέρωση 22/09/2020, 02:28\nΣτη Σούπερ Κατηγορία ανδρών της Πολωνίας κατ’ αρχάς, οι διαδοχικοί αγώνες βοηθούν τον Κωνσταντίνο Αγγελάκη να προσαρμοστεί γρήγορα στο νέο του περιβάλλον και με την ομάδα του, τη Ζάμος, σημείωσε την «παρθενική» ατομική του νίκη, στο πλαίσιο της τρίτης αγωνιστικής.\nΣτην ίδια διοργάνωση είναι ιδανικό το ξεκίνημα του Παναγιώτη Γκιώνη. Μετά τις δύο νίκες στη φετινή του πρεμιέρα, είχε θετικό αποτέλεσμα και στο ντέρμπι με την Ντζιάλντοβο και η Μπογκόρια κρατά το απόλυτο των νικών έπειτα από τρεις αγώνες.\nΣτην Τσεχία, η πρώτη Εθνική κατηγορία των γυναικών έκανε έναρξη με δύο αλλεπάλληλες αγωνιστικές και η Κωνσταντίνα Παρίδη συνέβαλε με αξιόλογες εμφανίσεις στις ισάριθμες νίκες της Ντόμπρε, στην οποία θ’ αγωνιστεί αποκλειστικά αυτήν τη σεζόν.\nΣτην Πολωνία, η Ζάμος φιλοξένησε την 3S Πολόνια Μπίτομ και με σκορ 3-2 πέτυχε την πρώτη νίκη της στο φετινό πρωτάθλημα. Ο Αγγελάκης αγωνίστηκε σαν πρώτος παίκτης της ομάδας και στο εναρκτήριο ματς επικράτησε του Πολωνού Φιλίπ Σουμάνσκι με 3-0 σετ.\nΣτο τέταρτο στη σειρά ματς ο 23χρονος αμυντικός «λύγισε» στα δύο σετ από έναν ακόμη πολύ ικανό Πολωνό, τον Ρόμπερτ Φλόρας. Ο αγώνας κρίθηκε στο διπλό, με τους Πάβελ Κοζιόλ και Μαρσίν Λίτβινιουκ της Ζάμος να παίρνουν τη νίκη με 2-0.\nΗ Μπογκόρια αντιμετώπισε στην έδρα της τη Ντζιάλντοβο, μία από τις διεκδικήτριες του τίτλου,και την κατέβαλε με 3-1. Ο Γκιώνης τοποθετήθηκε αυτήν τη φορά στη θέση 2 της ομάδας του κι έδωσε ένα παιχνίδι. Πραγματοποίησε νέα καλή εμφάνιση κι έκαμψε τον Κροάτη Αντρέι Γκάσινα με 3-1 σετ σε απολύτως ισορροπημένο ματς.\nΟ Πολωνός Μάρεκ Μπαντόφσκι σημείωσε δύο νίκες και ενδεικτικό της αμφίρροπης κόντρας είναι κι ότι στον τέταρτο επί μέρους αγώνα διαμόρφωσε το τελικό αποτέλεσμα, νικώντας με 2-1 και 12-10 στο τρίτο σετ τον Γκάσινα.\nΣτην Τσεχία, η Ντόμπρε άρχισε τη φετινή δράση στην κορυφαία κατηγορία με δύο δύσκολα εντός έδρας παιχνίδια. Αρχικά, ξεπέρασε την Σπορτ ST Οστράβα με 6-4 και, στη συνέχεια, την SKST Χαβίροφ με 6-3.\nΣυνολικά, 15 είναι οι συμμετοχές στη λεγόμενη Extraliga και η Ντόμπρε βρίσκεται στην κορυφή μαζί με άλλες τέσσερις ομάδες. Σε αγώνες με υψηλό αγωνιστικό επίπεδο η Παρίδη βοήθησε τη νέα της ομάδα, κάνοντας από μία νίκη στους συγκεκριμένους αγώνες. Η πρωταθλήτρια Ελλάδας του διπλού γυναικών υπέστη και τέσσερις ήττες, ωστόσο οι περισσότερες ήταν στις λεπτομέρειες και τα πέντε σετ.


Testimonials from IUF last year | IUF - International University Fair\n1 February 2018\tSergiu Scripca\nTestimonials from IUF last year\nAuthor: Γιώργος Βαρδαλαχάκης\nΜιας και οι μέρες πλησιάζουν και το ενδιαφέρον των μαθητών/φοιτητών ολοένα και αυξάνεται, είναι χρήσιμο να μάθουμε τι εστί IUF όχι όμως από επίσημες περιγραφές σε sites ή διαβάζοντας προωθητικά φυλλάδια, αλλά μέσα από τα μάτια ατόμων που έχουν ήδη μια προηγούμενη εμπειρία από την Διεθνή Έκθεση Πανεπιστημίων (IUF). Ας δούμε τι είχαν να μας πουν:\nΜέσα από τα μάτια επισκέπτριας\nΓια ποιο λόγο είχες δηλώσει συμμετοχή; Ικανοποιήθηκαν οι προσδοκίες σου;\nΠέρυσι είχα δηλώσει συμμετοχή στην έκθεση με το που είδα την ανάρτηση στο Facebook, διότι όντας φοιτήτρια ήταν αυτό που ζητούσα την παρούσα στιγμή. Μια έκθεση που θα μου έδινε την δυνατότητα να αντλήσω ό,τι πληροφορίες ήθελα για την ‘’αγορά’’ των μεταπτυχιακών από τους πλέον αρμόδιους αντιπροσώπους των πανεπιστημίων. Οι απορίες μου υπέρ καλύφτηκαν, εφόσον απαντούσαν σε ό,τι απορία τους θέτονταν κι έτσι οι προσδοκίες μου ικανοποιήθηκαν, με αποτέλεσμα φέτος να είμαι μέρος αυτού, ως εθελόντρια.\nΠες μας ένα πράγμα που σου έμεινε μετά την επίσκεψή σου.\nΌσον αφορά ένα από τα πράγματα που μου έμεινε ήταν ότι υπήρχε πολύ όμορφο κλίμα και οι αντιπρόσωποι τον πανεπιστημίων ήταν πρόθυμοι να σου λύσουν οποιαδήποτε απορία σχετικά με το πανεπιστήμιο και τη χώρα τους. Όπως βέβαια πρόθυμοι ήταν και οι εθελοντές, ώστε να σε κατατοπίσουν στους χώρους της έκθεσης.\nΠως βοήθησε πρακτικά η επίσκεψή σου στην IUF;\nΗ επίσκεψή μου στην έκθεση της IUF πέρα του ότι με βοήθησε στο θέμα της πληροδοριοδότησης όπως τόνισα με βοήθησε και πρακτικά, γιατί εκτός των άλλων είχα τη δυνατότητα να εγγραφώ στα newsletter των πανεπιστημίων που με ενδιέφεραν αλλά και να τους στείλω email προκειμένου να μου λύσουν κάποιες περαιτέρω απορίες που μπορεί να είχα. Μαζί με αυτά όμως κράτησα κι ότι φυλλάδα και κάρτες συνέλλεξα, ώστε να τα έχω για όταν τα χρειαστώ.\nΜέσα από τα μάτια της οργανωτικής επιτροπής\nΤι απήχηση είχε πέρυσι η IUF; Τι feedback υπήρξε;\nΠέρυσι είχαν έρθει περίπου 500 φοιτητές σε Αθήνα και άλλοι τόσοι σε Θεσσαλονίκη. Σίγουρα ένας όχι και τόσο μεγάλος αριθμός αν αναλογιστεί κανείς τον αριθμό των φοιτητών που υπάρχουν σε αυτές τις πόλεις. Βέβαια δεν πρέπει να ξεχάσουμε ότι ήταν η παρθενική εμφάνιση της IUF-πέρυσι GIUF. Ήταν μια αναγνωριστική χρονιά μέσα από την οποία μάθαμε πολλά για το πως συμπεριφέρεται το φοιτητικό κοινό. Είχαμε ακούσει πολύ καλά σχόλια όχι μόνο από τους φοιτητές αλλά και τους εκθέτες, κυρίως για το κλίμα που υπάρχει στην έκθεση μας. Έχουμε συνηθίσει σε πιο αυστηρά προφίλ εκθεσιακών συνεδρίων και η IUF ήταν κάτι διαφορετικό. Θέλαμε να προσφέρουμε ένα περιβάλλον στο οποίο ο ενδιαφερόμενος θα νιώσει ασφάλεια και θα μπορέσει να μάθει, να γνωρίσει και να αναλογιστεί τις μελλοντικές του επιλογές. Οι εκθέτες ήταν ευχαριστημένοι και το κοινό πήρε αυτά που ήθελε από την έκθεση. Στοχεύουμε το ίδιο και στην φετινή μας έκθεση.\nΤι είναι αυτό που ενθουσίασε περισσότερο τους επισκέπτες πέρυσι;\nΤι μας περιμένει φέτος;\nΗ ποικιλομορφία των πανεπιστημίων και των επιλογών τους. Επίσης η Edmundo, έδωσε αρκετή βοήθεια στους επισκέπτες για τη σύνταξη των αιτήσεων τους για μεταπτυχιακά. Φέτος ο πήχης έχει ανέβει σε κάθε τομέα. Η λίστα των εκθετών απευθύνεται πλέον όχι μόνο σε φοιτητές αλλά και σε μαθητές και στόχο έχει η φετινή εμπειρία να είναι προσδιοριστική για τις μετέπειτα επιλογές τους. Ο πρωταρχικός μας στόχος είναι η παρουσίαση των επιλογών που έχει ένας μαθητής ή φοιτητής στην μετέπειτα ακαδημαϊκή του πορεία και η επιλογή του καλύτερου για αυτόν εκπαιδευτικού προγράμματος/σχολή φοίτησης.\nΑυτό το επιτυγχάνουμε μέσα από πολλές δραστηριότητες, τις οποίες μπορείτε να βρείτε αναλυτικά στο site μας iuf.gr. Παρόλα αυτά θα ήθελα να τονίσω μία από τις παροχές που προσφέρουμε, το ψυχομετρικό τεστ Horizon της Orientum, με το οποίο μπορείς να ανακαλύψεις τις επαγγελματικές και εκπαιδευτικές κλίσεις σου και τα θέλω σου. Ένα τεστ που μπορεί ο καθένας να βρει στην έκθεση μας χωρίς καμία χρέωση. Για τα υπόλοιπα θα σας συμβούλευα να μας επισκεφτείτε είτε στη Θεσσαλονίκη ή στην Αθήνα. Σας περιμένουμε!


Πρώτοι παγκόσμιοι τίτλοι για Delepine και Chambon! – enduro.gr\nΠρώτοι παγκόσμιοι τίτλοι για Delepine και Chambon!\nΜέρος: Λατίνα – Ιταλία\nΜήκος της πίστας: 1684 μέτρα (1384m άσφαλτο και 300m off-road)\nΘερμοκρασία: 20°C στον αέρα, 24°C επί της ασφάλτου\nΟ τελικός γύρος του παγκοσμίου πρωταθλήματος FIM Supermoto δεν πρόσφερε κάποιες εκπλήξεις, με τον Boris Chambon(KTM) στην κατηγορία S2 και τον Gerald Delepine(HUSQVARNA) στην S1 κατηγορία, να συνεχίζουν να κρατούν την κόκκινη ταμπέλα με τον άσσο, στην Λατίνα της Ιταλίας. Κανείς από τους δυο δεν πήρε νίκη. Αυτοί που έκλεψαν τη δόξα στον τελευταίο αγώνα ήταν οι Adrien Chareyre (Husqvarna) και Thierry Van Den Bosch (KTM).\nΠριν την εκκίνηση του πρώτου σκέλους ο Eddy Seel (Husqvarna) δέχθηκε ποινή και εκκίνησε από την τελευταία σειρά, γιατί την ώρα του warm-up σταμάτησε κατά μήκος του pit lane. Ερχόμενος από την super-pole ο Thomas Chareyre(Husqvarna) κέρδισε το holeshot και οδηγούσε τον αγώνα ακολουθούμενος από τους Max Verderosa (Honda), Boris Chambon and Adrien Chareyre. Οι Boris και Adrien προσπέρασαν τον Verderosa, αλλά τους ήταν αδύνατον να πιάσουν τον Thomas, μέχρι την στιγμή που ο κινητήρας του παρέδωσε το πνεύμα στον δωδέκατο χρονομετρημένο γύρο. Ο Boris Chambon το εκμεταλλεύτηκε και περνάει πρώτος την γραμμή, με τους Adrien Chareyre και Frederic Bolley να τον ακολουθούν. Στο μεταξύ ο Eddy Seel δεν μπόρεσε να συλλέξει κάποιους βαθμούς, γιατί συγκρούστηκε με τον ομόσταυλό του Troy Herfoss (Husqvarna) μόλις στον πρώτο γύρο χάνοντας αρκετές θέσεις. Ο Chambon πήρε το holeshot στο δεύτερο σκέλος του αγώνα έχοντας κολλημένους πίσω του τους αδελφούς Thomas and Adrien Chareyre. Ο Thomas πρόσφερε την δεύτερη θέση στον αδελφό του, ο οποίος Adrien πέρασε στην συνέχεια τον Chambon στο χωμάτινο κομμάτι κατά την διάρκεια του πέμπτου γύρου. Κατά το μέσον του αγώνα οι Αφοί Chareyre οδηγούσαν τον αγώνα καταφέρνοντας τελικά ο Adrien να κερδίσει τον αγώνα με τον Thomas δεύτερο. Τρίτος τερμάτισε ο Boris Chambon, συλλέγοντας τον παγκόσμιο τίτλο όταν από την άλλη ο νικητής του σκέλους είναι ο Adrien Chareyre που προσφέρει τον τίτλο του κατασκευαστή 2005 στην Husqvarna. Οι τελικοί τρεις βαθμοί που χωρίζουν τον Chambon από τον Chareyre για την ανάδειξη του πρωταθλητή και ο μόλις ένας βαθμός για τον τίτλο του κατασκευαστή, θα μείνουν στην ιστορία ως το πιο σφιχτό πρωτάθλημα S2 Supermoto.\nO Bernd Hiemer (ΚΤΜ) παίρνει την holeshot και ανοίγοντας τον ρυθμό του οδηγούσε τον αγώνα, μέχρις ότου να τον προσπεράσει ο Thierry Van Den Bosch (ΚΤΜ) στον πέμπτο γύρο. Ο Γάλλος νίκησε σχετικά εύκολα, ακολουθούμενος από τους Hiemer, Jurgen Kunzel (ΚΤΜ) και Gerald Delepine (Husqvarna) που πήρε σημαντικούς βαθμούς. Στο δεύτερο σκέλος ο VDB κέρδισε την holeshot και οδηγούσε τον αγώνα κατά όλη την διάρκεια τερματίζοντας πρώτος. Παρά την διπλή του νίκη, δεν κατάφερε να περάσει στην βαθμολογία τον Delepine, ο οποίος κατάφερε να τερματίσει στην έκτη θέση και με τους βαθμούς αυτούς να ανακηρυχτεί παγκόσμιος πρωταθλητής της S1. Δεύτερος στην βαθμολογία ο νεαρός Bernd Hiemer με τρίτο τον VDB. Για τον τίτλο του κατασκευαστή, ανακηρύσσεται νικήτρια η ΚΤΜ με διαφορά δυο βαθμών από την Husqvarna.\nΟ Boris Chambon δήλωσε στο τέλος «Ήταν αρκετά δύσκολο για εμένα, όταν ήρθα εδώ, έχοντας αρκετή πίεση. Ένας βαθμός με χώριζε από τον Eddy και πέντε από τον Adrien. Ο πρώτος μου στόχος ήταν να προκριθώ στην πρώτη σειρά της εκκίνησης. Με τον Eddy να έχει προβλήματα πριν τον αγώνα, έπρεπε να κοντρολάρω τον Adrien στον αγώνα. Ήξερα ότι μια τέταρτη θέση ήταν αρκετή για να αγκαλιάσω τον τίτλο, εάν νικούσε. Δεν ρίσκαρα καθόλου και τερμάτισα τρίτος. Είναι πολύ ωραία να στέφεσαι πρωταθλητής εδώ. Ήμουν τόσο απογοητευμένος μετά το Namur, που δεν πίστευα ότι μπορούσα να φτάσω και να πάρω τον τίτλο. Στην πραγματικότητα η ΚΤΜ δούλεψε πολύ σκληρά πάνω στη μοτοσικλέτα μου και όταν άρχιζαν να έρχονται οι νίκες, η αυτοπεποίθηση ξαναγύρισε. Πιστεύω ότι ήταν μια σωστή απόφαση να μετακινηθώ στη κατηγορία S2, νιώθω πιο άνετα.»\nΟ παγκόσμιος πρωταθλητής στην S1, Gerald Delepine δήλωσε «Αυτό το Σαββατοκύριακο ήξερα, ότι το σπουδαιότερο ήταν να ασφαλίσω βαθμούς και όχι να νικήσω τον αγώνα. Κινούμουνα αρκετά ασφαλής και στα δύο σκέλη και δεν προσπάθησα να παλέψω με VDB, Hiemer ή Kunzel. Στο δεύτερο σκέλος έκανα ένα λάθος στο τέλος του χωμάτινου κομματιού και έπεσα, χάνοντας όμως μόνο μια θέση. Είναι καταπληκτικό να παίρνεις τον τίτλο και θα ήθελα να ευχαριστήσω την Husqvarna και την ομάδα μου, οι οποίοι μου έδωσαν μια ευκαιρία στο Supermoto. Σίγουρα θέλω να ευχαριστήσω και τον πατέρα μου, που μου πρόσφερε την πρώτη μου μοτοσικλέτα και μου έδωσε το ενδιαφέρον για το motocross και στη συνέχεια το supermoto».\nΦωτογραφίες: J.Barte – supermotoS1.com\nBy enduro.gr| 2005-11-16T18:01:29+00:00\t16th November 2005|Categories: Supermoto|Tags: Παγκόσμιο πρωτάθλημα|


Europa League: Πρεμιέρα με όνειρα για ΠΑΟΚ και Ολυμπιακό – Sierafm\nΣτην «μάχη» των ομίλων του Europa League πέφτουν την Πέμπτη (20/9) ο ΠΑΟΚ και ο Ολυμπιακός, οι οποίοι υποδέχονται την Τσέλσι και την Μπέτις, αντίστοιχα.\nΟι δύο εκπρόσωποι της Ελλάδας στην δεύτερη τη τάξει ευρωπαϊκή διασυλλογική διοργάνωση ξεκινούν τις υποχρεώσεις τους έχοντας πολλά όνειρα για διάκριση στην Ευρώπη, αλλά για να το καταφέρουν αυτό, έχουν να διανύσουν ένα δύσκολο… δρόμο.\nΠρόκληση με Τσέλσι\nΠρώτος στην «μάχη» των ομίλων της διοργάνωσης θα πέσει ο ΠΑΟΚ. Ο «Δικέφαλος του Βορρά» φιλοξενεί στην Τούμπα την Τσέλσι, το απόγευμα της Πέμπτης (20/9) στις 19:55 (Cosmote Sport 2), έχοντας μπροστά του μία μεγάλη πρόκληση, μια και θα αντιμετωπίσει μία εκ των κορυφαίων ομάδων της Ευρώπης.\nΟ Ραζβάν Λουτσέσκου κάνει τα πλάνα του για την αναμέτρηση της Θεσσαλονίκης, έχοντας στην διάθεση του τον Αλεξάνταρ Πρίγιοβιτς, που αποθεραπεύτηκε από την θλάση που τον ταλαιπώρησε, ενώ αντίθετα εκτός έμειναν οι Καρέλης και Ακπόμ.\nΜε… φόρα απ’ το «Γ. Καραϊσκάκης»\nΗ… συνέχεια των ελληνικών αναμετρήσεων θα δοθεί το βράδυ της Πέμπτης (20/9) στις 22:00 με το παιχνίδι του Ολυμπιακού με την Μπέτις. Οι «ερυθρόλευκοι» έχοντας πάρει… φόρα από τις πρώτες τους αγωνιστικές υποχρεώσεις σε Ελλάδα και Ευρώπη, θέλουν τη νίκη, ούτως ώστε να τεθούν από την αρχή επικεφαλής στον 6ο όμιλο.\nΑπό εκεί και πέρα, ενδιαφέρουσες αναμετρήσεις παρουσιάζει το πρόγραμμα της πρεμιέρας των ομίλων του Europa League. Αναμφίβολα, αυτά που ξεχωρίζουν είναι τα ματς της Μαρσέιγ με την Άιντραχτ Φρνακφούρτης στην Μασσαλία στις 19:55 για τον 8ο όμιλο και της Κοπεγχάγης με την Ζενίτ Αγίας Πετρούπολης στη Δανία στις 22:00 στο πλαίσιο του 3ου ομίλου.\nΟ Ολυμπιακός έμαθε τον αντίπαλο του στους “16” του Europa League. Η ομάδα του Πέδρο Μαρτίνς θα αντιμετωπίσει την Άρσεναλ...\nΏρα κλήρωσης στον Ολυμπιακό για το Europa League! Ο Ολυμπιακός θα παίξει με την PSV Αϊντχόφεν. Τα ζευγάρια Βόλφσμπέργκερ -...\nΤις ομάδες που θα αντιμετωπίσουν στους ομίλους του Europa League έμαθε το μεσημέρι της Παρασκευής 2 Οκτωβρίου η ΑΕΚ και...\nΣτο δρόμου του τέλους, του Europa League, έφτασαν (ξανά, μανά) η Σεβίλλη και η διψασμένη για τίτλο Ιντερ, διεκδικώντας απόψε...


a-sylia-agaph-tou: http://www.youtube.com/watch?v=phSqHFs4oIE//the night portier!.......\nhttp://www.youtube.com/watch?v=phSqHFs4oIE//the night portier!.......\nΒρισκόμαστε στα μέσα της δεκαετίας του ’50, στην μεταπολεμική Βιέννη, με το πρόσφατο παρελθόν ακόμα να βαραίνει.\nΗ Λουτσία (Σαρλότ Ράμπλινγκ), σύζυγος επιτυχημένου διευθυντή ορχήστρας και παλιά κρατούμενη σε ναζιστικό στρατόπεδο συγκέντρωσης, καταλύει σε ένα κλασσικό μπαρόκ βιεννέζικο ξενοδοχείο.\nΕκεί, θυρωρός στη νυχτερινή βάρδια είναι ο μεσόκοπος, χαμηλών τόνων Μαξ (Ντερκ Μπόγκαρτ). Ο Μαξ, κατά τη διάρκεια της κυριαρχίας των Ναζί, υπηρέτησε ως υψηλόβαθμος αξιωματικός στον Γερμανικό στρατό, όντας ένας από τους βασανιστές στο ίδιο στρατόπεδο συγκέντρωσης όπου βρέθηκε η Λουτσία, αναπτύσσοντας μαζί της μια ιδιαίτερη σεξουαλική σαδομαζοχιστική σχέση.\nΟι δυο τους, θα ξαναζήσουν ως το τέλος τη σχέση τους, με τους ρόλους θύτη και θύματος να εναλλάσσονται. Όμως, οι φίλοι του Μαξ, παλιοί ναζί, θορυβούνται από το ξύπνημα των παλιών αναμνήσεων, η αντίδρασή τους θα δώσει το οριστικό τέλος στην ιστορία των εραστών.\nH ταινία της Λιλιάνα Καβάνι "Ο θυρωρός της Νύχτας" (1974) μαζί με τους "Καταραμένους" του Λουκίνο Βισκόντι, είναι οι πρώτες ταινίες που ασχολήθηκαν με την σεξουαλική – σαδομαζοχιστική διάσταση του ναζισμού, εισάγοντας τα σύμβολά του στην ερωτική σκηνογραφία του σύγχρονου σινεμά (και όχι μόνον). Πρόκειται για μία από τις πιο αμφιλεγόμενες ταινίες όλων των εποχών, η μεγάλη επιτυχία της οποίας καθιέρωσε τη σαγηνευτική, 28χρονη τότε, Σαρλότ Ράμπλινγκ ως σύμβολο του σεξ και την εκτόξευσε στην πρώτη γραμμή των κινηματογραφικών σταρ.\nΑναρτήθηκε από sylia-singing soul-Katiana S. στις 1:59 μ.μ.


«The Greatest Showman»: Η ταινία για τη ζωή του Ρόμπι Γουίλιαμς | Athens Voice\nΟ Ρόμπι Γουίλιαμς © EPA\nΤαινία βρίσκεται σε στάδιο προετοιμασίας για τη ζωή του Ρόμπι Γουίλιαμς από τον Μάικλ Γκρέισι, σκηνοθέτη του «The Greatest Showman».\nΣε συνέντευξή του στο Deadline, ο Αυστραλός σκηνοθέτης είπε ότι η παραγωγή της ταινίας θα ξεκινήσει το καλοκαίρι. Ο Μάικλ Γκρέισι έγραψε το σενάριο μαζί με τους Όλιβερ Κολ και Σάιμον Γκλίσον, οι οποίοι κάνουν το ντεμπούτο τους ως σεναριογράφοι.\nΌσον αφορά τον τρόπο παρουσίασης του Ρόμπι Γουίλιαμς στην ταινία ο σκηνοθέτης είπε ότι είναι απόρρητος. «Θέλω να το κάνω με έναν πραγματικά πρωτότυπο τρόπο. Θυμάμαι να πηγαίνω στον κινηματογράφο ως παιδί και υπήρχαν ταινίες που με συγκλόνιζαν και με έκαναν να λέω, καθώς καθόμουν εκεί στον κινηματογράφο, «δεν έχω ξαναδεί ποτέ κάτι τέτοιο». Θέλω απλώς το κοινό να έχει αυτό το συναίσθημα. Είναι τόσο σημαντικό όταν βλέπουν αυτήν την ιστορία και κοιτάζουν στην οθόνη, να σκέφτονται ότι δεν έχουν ξαναδεί κάτι αντίστοιχο. Το μόνο που μπορώ να πω είναι ότι η προσέγγιση είναι απόρρητη, αλλά ο στόχος είναι να δημιουργήσω αυτό το συναίσθημα που μόλις περιέγραψα» είπε.


DONCAT: Απριλίου 2019\nΠάσχα της ζωής μου\nΑυτά που θυμάμαι είναι βέβαια πολύ λιγότερα από τα χρόνια μου. Αφαιρούμε την παιδική ηλικία, την Κατοχή, τις πολύχρονες σπουδές και τα ταξίδια στο εξωτερικό – και είναι ζήτημα αν τα μισά μου χρόνια γιόρτασα ελληνικό Πάσχα. (Κι εδώ που τα λέμε, μόνο Ελληνικό Πάσχα υπάρχει – οπουδήποτε αλλού, είναι άνοστο και ανύπαρκτο).\nΑλλά και από τους Ελληνικούς εορτασμούς, πόσους θυμάμαι.;\nΈπειτα μοιάζουν τόσο πολύ μεταξύ τους… Ίσως μόνο η παρουσία ή απουσία κάποιου προσώπου να τους διαφοροποιεί. Πόσο περισσότεροι ήμασταν στην αρχή και πόσο λίγοι μείναμε τώρα... Ένα αρνί δεν έφτανε και τώρα μισό περισσεύει…\nΟ τόπος και ο χώρος – ναι, κι αυτά παίζουν ρόλο. Τα πρώτα χρόνια στο (δύστυχο, τώρα πια) Μάτι. Μετά στο σπίτι της Αθήνας (στενάχωρο για πασχαλινό τσιμπούσι). Κάποια ευτυχισμένα χρόνια στην Κέρκυρα. (Έχοντας απολαύσει μια μέρα πριν την μυσταγωγία του «Αμλέτου» στην Σπιανάδα. Και τελικά στο δικό μας εξοχικό.\nΌλα αυτά τα χρόνια ένα πράγμα έμενε σταθερό. Έχω κληρονομήσει από τον πατέρα μου μία παλαιά έκδοση: Αλεξάνδρου Παπαδιαμάντη «Πασχαλινά Διηγήματα», Εκδότης Ηλ. Ν. Δικαίος, εν Αθήναις, 1918. (Μόλις επτά χρόνια μετά τον θάνατό του). «Εικόνες Φρίξου Αριστέως, Τύποις: Παρασκευά Λεώνη, Περικλέους 30». Φυσικά αργότερα αγόρασα τα άπαντα του κυρ Αλέξανδρου, πρώτα στην έκδοση Βαλέτα και μετά στην οριστική του Ν. Δ. Τριανταφυλλόπουλου. Όμως αυτή η παλιά, όλες κι όλες 96 σελίδες, με συνόδευε σχεδόν σε κάθε Πάσχα. Και δεν ένιωθα Πασχαλινή διάθεση αν δεν διάβαζα ένα τουλάχιστον διήγημα. Πέντε είναι όλα κι όλα σε αυτό το τομίδιο – και κοντεύω να τα μάθω απέξω. (Συνολικά, τα πασχαλινά διηγήματα του Παπαδιαμάντη είναι έντεκα, με το πρώτο να δημοσιεύεται το Πάσχα του 1888, στην «Εφημερίδα» και το τελευταίο, στο αλεξανδρινό περιοδικό «Νέα Ζωή», το 1907).\nΑργότερα, επειδή το βιβλιαράκι γέρασε και έδειχνε την φθορά του, παρακάλεσα τον φίλο, μακαρίτη τώρα, Ανδρέα Γανιάρη να του χαρίσει μία λιτή αλλά όμορφη βιβλιοδεσία.\nΔεν είμαι πιστός, αλλά όταν μπαίνω στον κόσμο του Παπαδιαμάντη, γίνομαι. Κάθε χρόνο λοιπόν, ενώ οι άλλοι διαβάζουν ή ακούνε τις ακολουθίες της Μεγάλης Εβδομάδας, εγώ διαβάζω ένα (τουλάχιστον) από τα διηγήματα. Και μεταφέρομαι σε αυτή την κοινωνία των απλών ανθρώπων που αγωνίζονταν με πολύ μόχθο να οργανώσουν μία – έστω και στοιχειώδη – Ανάσταση, για να μην μείνουν «αλειτούργητοι» - κρίμα βαρύ που με δυσκολία θα το άντεχαν.\n«Γλυκείαν και κατανυκτικήν Ανάστασιν εν μέσω των ανθούντων υπό ελαφράς αύρας σειομένων ευωδών θάμνων και των λευκών ανθέων της αγραμπελιάς, neige odorante du printemps». (Αχ, ο φοβερός Σκιαθίτης: δεν μπόρεσε να αντισταθεί στον πειρασμό, μιλώντας για τους αγράμματους χωρικούς, να αναφερθεί γαλλιστί στο «ευωδιαστό χιόνι της άνοιξης»). Που δείχνει ότι ο «ηθογράφος» (όπως τον αποκαλούν) Παπαδιαμάντης, ήταν ενήμερος και άλλων ηθών… Αλλά παραμένει φανατικός έλληνας κοσμοκαλόγερος.\nΣε ένα από αυτά τα διηγήματα, τον «Λαμπριάτικο Ψάλτη», εκφράζει το πιστεύω του. «Άγγλος ή Γερμανός ή Γάλλος δύναται να είναι κοσμοπολίτης ή αναρχικός, ή άθεος ή ο,τιδήποτε. Έκαμε το πατριωτικόν χρέος του, έχτισε μεγάλη πατρίδα. [ ] Το Ελληνικόν έθνος , το δούλον, αλλά ουδέν ήττον και το ελεύθερον, έχει και θα έχη δια παντός ανάγκην την θρησκείαν του.\nΤο επ’ εμοί, ενόσω ζω και αναπνέω και σωφρονώ, δεν θα παύσω πάντοτε, ιδίως δε κατά τας πανεκλάμπρους ταύτας ημέρας, να υμνώ μετά λατρείας τον Χριστόν μου, να περιγράφω μετ’ έρωτος την φύσιν και να ζωγραφώ μετά στοργής τα γνήσια ελληνικά ήθη. Εάν επιλάθωμαί σου Ιερουσαλήμ, επιλησθείει η δεξιά μου, κολληθείη η γλώσσα μου τω λάρυγγί μου, εάν ου μη σου μνησθώ».\nΚαλό σας Πάσχα, αναγνώστες!\nΑναρτήθηκε από Nikos Dimou στις Σάββατο, Απριλίου 27, 2019\nΚυριακή, Απριλίου 21, 2019\nΤον καθηγητή Δημήτρη Καιρίδη δεν τον γνωρίζω προσωπικά. Ούτε είχα, τόσον καιρό που τον παρακολουθώ, κανενός είδους επαφή μαζί του.\nΤον έμαθα όμως καλά από χρόνια, στις τηλεοπτικές εκπομπές του ιδιωτικού σταθμού ACTION 24.\nΓράφω αυτό το κείμενο για να υποστηρίξω μία γενικότερη θέση και χρησιμοποιώ τον κ. Καιρίδη σαν παράδειγμα. Ή, αν θέλετε, σαν υπόδειγμα.\nΑπό όσο μπορώ να γνωρίζω, ακούγοντάς τον στην οθόνη, ο άνθρωπος αυτός διαθέτει όλα τα προσόντα που θα ζητούσα από έναν ευρωβουλευτή.\nΚαι ο Καιρίδης έχει θέσει υποψηφιότητα για ευρωβουλευτής.\nΜε οποιοδήποτε δημοκρατικό κόμμα πιστεύω ότι ο άνθρωπος αυτός πρέπει να θητεύσει στο Ευρωκοινοβούλιο. Τον χρειάζεται η Ελλάδα – αλλά ίσως περισσότερο η Ευρώπη.\nΔιότι αυτές οι Ευρωεκλογές ελάχιστα αφορούν την Ελλάδα – αλλά μέγιστα την Ευρώπη. Θα είναι μία αποφασιστική στιγμή της ιστορίας της.\nΈχοντας επισωρεύσει πολλά λάθη, η Ευρώπη τώρα κινδυνεύει από τον μεγαλύτερό της εχθρό: τον εαυτό της.\nΔεν κατάφερε τον πρώτο και πιο σημαντικό στόχο της: να δημιουργήσει μία ευρωπαϊκή ταυτότητα, μία ξεχωριστή συνείδηση στους πολίτες της.\nΈτσι που ο καθένας τους, δίπλα στην εθνική του υπόσταση, να έχει – ισότιμη, αν όχι μεγαλύτερη – μία ευρωπαϊκή.\nΟι Ευρωπαίοι δεν αγάπησαν την Ευρώπη. Την πυρκαγιά της Νοτρ Νταμ δεν την ένιωσαν σαν να καιγόταν η εκκλησία του χωριού τους.\nΗ Ευρώπη δημιούργησε Ευρωσκεπτικιστές αλλά όχι Ευρωλάτρες. Και από τον επιπόλαιο και φοβικό σκεπτικισμό κινδυνεύει.\nΕίναι οι άνθρωποι που δεν καταλαβαίνουν πως η Ευρώπη είναι η πηγή, η έδρα, η βάση της Δημοκρατίας και του Πολιτισμού.\nΑφαιρέστε την Ευρώπη από τον κόσμο και ξαφνικά θα βρεθείτε μόνοι σε μίαν έρημο.\nΘα νιώσετε σαν τον μανιακό που ξεκλήρισε όλη του την οικογένεια. Γιατί πού αλλού θα βρείτε πολιτισμό και δημοκρατία. Στον Τραμπ ή στον Σι;\nΛοιπόν ο Καιρίδης πρέπει να πάει στην Ευρωβουλή γιατί είναι Έλληνας-Ευρωπαίος. (Είναι ελάχιστοι οι αυθεντικοί). Γνωρίζει την Ευρώπη και σαν πανεπιστημιακός (είναι καθηγητής διεθνούς δικαίου) και σαν διανοούμενος και σαν άτομο. Μιλάει την γλώσσα της.\nΟ βασικός λόγος που τον διάλεξα είναι ότι δέχεται άγριες επιθέσεις κυρίως από φανατικούς εθνικιστές – και αυτό είναι προς τιμήν του. Το ότι σαν επιστήμων ιστορικός δεν αναγνωρίζει την «γενοκτονία» των Ποντίων, τον τιμά. Πόντιος κι ο ίδιος, ξέρει καλά ότι οι σκληροί διωγμοί των Ποντίων δεν ανταποκρίνονται στον ορισμό της γενοκτονίας όπως τον έχουν διατυπώσει τα Ηνωμένα Έθνη. Θα μου πείτε ότι τον έχει ψηφίσει η Ελληνική Βουλή. Αλλά από πότε η ιστορική αλήθεια υπακούει σε ψηφοφορίες;\nΊσως όμως το τελευταίο βιβλίο του Χαϊντς Ρίχτερ (από το οποίο το «Βήμα» προδημοσίευσε απόσπασμα) να αλλάξει την κρίση των ιστορικών.\nΜε τις απόψεις του Καιρίδη διαφωνώ συχνά – π. χ. για την συμφωνία των Πρεσπών. Αλλά η διαφωνία είναι η ψυχή της δημοκρατίας, ενώ τα λάβαρα, τα συνθήματα, οι λίβελλοι και οι σημαίες, όχι.\nΤο κείμενο αυτό γράφτηκε για ένα λόγο: Να τονίσει την σημασία της επιλογής των σωστών ανθρώπων. Στις Ευρωεκλογές μην ψηφίστε κόμμα – ψηφίστε άτομα. Ψηφίστε αυτούς που πιστεύουν στην Ευρώπη. Εδώ υπάρχει μόνο αγωνία για το μέλλον της. Αυτοί οι άνθρωποι μπορεί να την σώσουν ή να την θάψουν.\n- Μα ένας άνθρωπος, μόνος, θα σώσει την Ευρώπη;\nΔεν θα είναι μόνος. Υπάρχουν και άλλοι Έλληνες (λίγοι) και ξένοι (περισσότεροι) υποψήφιοι με ευρωπαϊκή συνείδηση. Γιατί τέτοιους ευρωβουλευτές χρειαζόμαστε. Που, στο Ευρωκοινοβούλιο, θα βάζουν την Ευρώπη πάνω από την χώρα τους. Μέχρι να υπάρξουν οι Ενωμένες Πολιτείες της Ευρώπης, να ξεχαστούν οι εθνικισμοί και να ανατείλει μία καινούργια μεγάλη πατρίδα. Έτσι που κάποια – μακρινή – στιγμή, ο Έλληνας να νιώθει Ευρωπαίος μαζί και Έλληνας – όπως τώρα νιώθει Έλληνας μαζί και Μακεδόνας.\nΚαιρός για Καιρίδηδες, λοιπόν.\nΑναρτήθηκε από Nikos Dimou στις Κυριακή, Απριλίου 21, 2019\n…παρά γέρος, φτωχός και άρρωστος.\nΘα την έχετε σίγουρα ακούσει αυτή τη φράση – είναι το αποκορύφωμα του αυτονόητου. Δεν μπορώ ούτε να φανταστώ άνθρωπο που να διαφωνήσει με αυτήν.\nΩστόσο υπάρχουν μερικά συμπληρώματα που την κάνουν ακόμα πιο αυτονόητη. Π. χ. αν στο τέλος της φράσης προσθέσει κάποιος τις λέξεις «…στην Ελλάδα». Διότι το να είσαι άρρωστος στην Ελλάδα (εκεί, στην αρρώστια, καταλήγει η φράση) διαφέρει πολύ από το να αρρωστήσεις π.χ. στη Δανία. (Έχω πείρα και των δύο καταστάσεων).\nΗ διαφορά είναι τόσο μεγάλη που σχεδόν ακυρώνει τις πρώτες λέξεις της έκφρασης – τις έννοιες γέρος και φτωχός. Σε μία Σκανδιναβική χώρα, ακόμα και οι γέροντες και οι φτωχοί βρίσκουν άρτια περίθαλψη και αντιμετώπιση από το σύστημα υγείας.\nΕνώ στην Ελλάδα… Έβλεπα τα αποτελέσματα της έρευνας All Can* που έγινε πρόσφατα σε εννέα ευρωπαϊκές χώρες. (Δείγμα για την Ελλάδα 640 καρκινοπαθείς). Τραγικές ελλείψεις, τόσο στην απόλυτα απαραίτητη έγκαιρη διάγνωση και ενημέρωση, όσο και στην οικονομική υποστήριξη. 89% των ασθενών επιβαρύνθηκαν οικονομικά κατά την διάρκεια της νόσου.\nΜα, θα αναρωτηθείτε, δεν υπάρχει η Δημόσια Περίθαλψη, το ΕΣΥ και δεν είναι όλοι (ή έστω οι περισσότεροι) Έλληνες ασφαλισμένοι στο Δημόσιο ή σε κάποιο ταμείο;\nΔυστυχώς στη χώρα μας – όπως και σε άλλους τομείς – η περίθαλψη έχει διχοτομηθεί αφήνοντας στη μέση ένα τεράστιο κενό. Η Δημόσια είναι υποστελεχωμένη, με λίγους (και κουρασμένους) γιατρούς, τεχνολογικές ελλείψεις και ελάχιστους πόρους. (Όχι μόνο γιατί το κράτος δεν πληρώνει, αλλά και διότι η εισφορά του δεν αξιοποιείται. Σύμφωνα με τον καθηγητή Ιωάννη Υφαντόπουλο ένα 40-45% των πόρων που κατευθύνονται στα δημόσια νοσοκομεία δεν αποδίδει όφελος για τους ασθενείς).\nΔεν είναι ανάγκη να περιγράψω τις καθυστερήσεις, την ταλαιπωρία, τα ράντζα στις εφημερίες, κλπ. Τα ζούμε οι περισσότεροι κάθε μέρα.\nΑπό την άλλη πλευρά η Ιδιωτική ανθίζει (και λόγω των ελλείψεων της Δημόσιας). Έχει πλούσια εμφάνιση, πληθώρα γιατρών, προχωρημένο τεχνολογικό εξοπλισμό καλή και γρήγορη εξυπηρέτηση. Αλλά είναι πανάκριβη. Απρόσιτη για το 90% των Ελλήνων.\nΔεν υπάρχει ο μέσος όρος: νοσοκομεία καθαρά, οργανωμένα, με επαρκή στελέχωση και εξοπλισμό – αλλά χωρίς να συναγωνίζονται το Χίλτον σε πολυτέλεια. Αυτός ο μέσος όρος είναι ανύπαρκτος, όπως και η εξαφανισμένη Μεσαία Τάξη στην οποία αντιστοιχεί.\nΟ τρίτος παίκτης σε αυτό το παιχνίδι είναι η ιδιωτική ασφάλιση. Αυτή θα μπορούσε να καλύψει ένα μέρος από το χάσμα ανάμεσα σε δημόσια και ιδιωτική περίθαλψη. Αλλά και αυτή είναι ακριβή και υποτυπώδης. (Ασφάλιστρα κλάδου ζωής: 0,9% του ΑΕΠ, έναντι 4,6% μέσου όρου στην Ευρώπη). Δεν λειτουργούν, όπως σε άλλες χώρες, μικτά συστήματα κρατικής και ιδιωτικής ασφάλισης που να απαλύνουν το πρόβλημα και να καλύπτουν το κενό.\nΕπιπλέον – για να μην ξεχνάμε και τον πρώτο πόλο της αρχικής μας φράσης – τους γέροντες – οι δικές μας ασφαλιστικές δεν καλύπτουν όλες τις ηλικίες. Ενώ το προσδόκιμο ζωής έχει μεγαλώσει εντυπωσιακά τα τελευταία χρόνια, οι περισσότερες ασφαλιστικές εταιρίες δεν ανεβάζουν τα δικά τους όρια ηλικίας.\nΈτσι, ένας ογδοντάχρονος δεν βρίσκει ασφαλιστή στην Ελλάδα και οι μόνες του καταφυγές είναι δύο ξένες Αγγλικές εταιρίες. Οι οποίες εκμεταλλευόμενες την ολιγοπωλιακή τους θέση, ανεβάζουν κάθε χρόνο τα ασφάλιστρα, ζητούν υψηλές συμμετοχές και μερικές φορές απαιτούν εξαιρέσεις νοσημάτων με πολύ περίεργες αιτιολογίες.\nΟπότε η γνωστή αρχική μας φράση συμπληρώνεται ως εξής: Αν δεν είσαι νέος, πλούσιος και υγιής – κάλλιο να ζεις στην Σκανδιναβία…\n* Ρεπορτάζ Πέννυς Μπουλούτζα στην Καθημερινή 11.4.\nΑναρτήθηκε από Nikos Dimou στις Κυριακή, Απριλίου 14, 2019\nΚΑΣ Ή CASH?\nΜετά και την τελευταία απόφαση του ΚΑΣ, να κηρύξει αρχαιολογικό χώρο τον μισό Πειραιά, έχω να προτείνω τα εξής:\nΝα ανακηρυχθεί όλη η Ελλάδα αρχαιολογικός χώρος.\nΝα σταματήσει κάθε προσπάθεια ανάπτυξης (βιομηχανίες, εργαστήρια, βιοτεχνίες, εμπόριο, κλπ.) εκτός από τον τουρισμό αλλά σε καθορισμένα από το ΚΑΣ μέρη.\nΝα μεταβληθεί όλη η Ελλάδα σε ένα τεράστιο αρχαιολογικό πάρκο. Να έρχονται οι τουρίστες από όλο τον κόσμο και να θαυμάζουν ανασκαφές και ερείπια.\nΝα αναλάβει το ΚΑΣ (Κεντρικό Αρχαιολογικό Συμβούλιο) την διακυβέρνηση της χώρας. Έτσι κι αλλιώς αυτό κάνει κουμάντο εδώ.\nΑντιγράφω από το ρεπορτάζ:\n«Από τα συνολικά 19 έργα τα οποία έχουν χαρακτηρισθεί στρατηγικές επενδύσεις και εντάχθηκαν στο καθεστώς fast track, μόνο σε δύο έχουν ξεκινήσει εργασίες».\nΑυτό θα πει Fast track. Ούτε ο Χάμιλτον, ο πρωταθλητής της Φόρμουλα 1, δεν κινείται με τέτοιες ταχύτητες.\nΚαι σκεφθείτε: αυτές οι επενδύσεις έχουν εγκριθεί – έχουν περάσει από την πιο δύσκολη φάση υποβολής σχεδίων, προτάσεων, προϋπολογισμών. Και σε δύο μόνο έχουν ΞΕΚΙΝΗΣΕΙ εργασίες.\nΓια το πότε θα ολοκληρωθούν και θα λειτουργήσουν, μόνον ο Δίας το ξέρει.\nΕίμαι σίγουρος πως πολλοί, διαβάζοντας τον τίτλο, θα ενοχληθούν και θα μουρμουρίσουν: «Τι; Θα ξεπουλήσουμε την ιστορία μας και τους ένδοξους προγόνους μας για ζεστό χρήμα;»\nΜα το κάνουμε ήδη – με τον χειρότερο τρόπο. Έτσι κι αλλιώς το μόνο εισόδημα που μπαίνει στην χώρα, είναι από τον τουρισμό.\nΠροτείνω να το επεκτείνουμε και να το εκμεταλλευθούμε καλύτερα.\nΔεν προτείνω βέβαια μία αρχαία Disneyland, με τους Έλληνες να φοράνε χλαμύδες, και να γίνονται συνεχώς επαναλαμβανόμενοι αθλητικοί, ρητορικοί και δραματικοί αγώνες στην χώρα που ανακάλυψε τον αθλητισμό, την ρητορική και την τραγωδία. Να μπορούν να συμμετέχουν και οι επισκέπτες μας!\nΓιατί διακόσια χρόνια τώρα, άλλο κεφάλαιο δεν αποκτήσαμε εκτός από το παρελθόν μας. Αυτό εκμεταλλευόμαστε, αυτό πουλάμε.\nΠερηφανευόμαστε για τους αρχαίους μας προγόνους (ανάθεμα κι αν τους ξέρουμε κι μας συνδέει άλλο τίποτα με αυτούς, εκτός από τη γλώσσα).\nΝα μας αναλάβει λοιπόν όλους το ΚΑΣ, να τελειώνουμε.\nΚαι για να σοβαρευτούμε:\nΑπό το ΚΑΣ εγώ περιμένω μόνον ένα πράγμα. Να βρει τρόπους ώστε η αρχαία μας κληρονομιά να συντηρηθεί και να αξιοποιηθεί χωρίς να ανακόπτει την ανάπτυξη και την ευημερία της χώρας.\nΝα – πώς το έχουν κάνει οι γείτονές μας οι Ιταλοί; Με γούστο, με φινέτσα, έχουν εντάξει όλη τους την - πιο μακρόχρονη από την δική μας – ιστορία, μέσα στην σημερινή τους πραγματικότητα.\nΧωρίς «απαγορεύομεν και διατάσσομεν», ας επιστρατεύσουν την φαντασία και την δημιουργικότητά τους, ας συνεργαστούν με αρχιτέκτονες, γλύπτες, εικαστικούς, έτσι που και την αρχαία κληρονομιά να προβάλλουμε και την ανάπτυξη της χώρας να μην εμποδίζουμε.\nΟι απαγορεύσεις είναι ένα βάρβαρο και στείρο μέσο. Είναι βέβαια και το πιο εύκολο. «Πονάει κεφάλι – κόψει κεφάλι!» Εδώ σας θέλω, σοφοί μου αρχαιολόγοι, δανειστείτε λίγη έστω ευρηματικότητα και ευφυΐα από αυτούς που υπερασπίζεστε και βρείτε λύσεις!\nΔιότι αν δεν γίνει αυτό, η επόμενη πρότασή μου θα ήταν η ΝΟΜΟΘΕΤΙΚΗ ΚΑΤΑΡΓΗΣΗ ΤΟΥ ΚΑΣ. Έχει αποδειχθεί βλαβερό, ατελέσφορο και επιζήμιο για το σύνολο. Απαγόρευση λοιπόν (να δείτε την γλύκα) και αντικατάστασή του με ένα όργανο πιο ευέλικτο, πιο δημιουργικό, πιο παραγωγικό, που να έχει σαν σκοπό όχι απλώς την προστασία της αρχαίας κληρονομιάς, αλλά την αξιοποίησή της.\n«Βουλιάζει όποιος σηκώνει τις μεγάλες πέτρες…» έγραφε πριν ογδόντα χρόνια ο Σεφέρης. Τις μεγάλες πέτρες της αρχαιότητας τις κουβαλάμε όλοι στις πλάτες μας διακόσια χρόνια.\nΈχουμε γίνει παρελθοντολάγνοι και οπισθοδρομικοί. Καιρός είναι να ελαφρώσει αυτό το βάρος. Κουβαλάμε υπέρμετρη γνώση, σκέψη και τέχνη τις οποίες αγνοούμε (ωραίες οι εκδόσεις του Αριστοτέλη που μοιράζει το Βήμα – πόσοι τις διαβάζουν;)\nΝα μην κουβαλάμε όμως και κάθε δείγμα αρχαίας παρουσίας, κάθε πέτρα σαν εμπόδιο!\nΕΚΑΣ το ΚΑΣ!\nΑναρτήθηκε από Nikos Dimou στις Κυριακή, Απριλίου 07, 2019


Το «κόλλημα» του Μητσοτάκη με τον Παπασταύρου | ΚΕΝΤΡΟΔΕΞΙΟΣ\nΤο «κόλλημα» του Μητσοτάκη με τον Παπασταύρου\nΑίσθηση προκαλεί η εμμονή του Κυριάκου Μητσοτάκη να μην αποκηρύσσει τον στενό συνεργάτη του Σαμαρά κ. Παπασταύρου.\nΚαι η εμμονή δεν έχει να κάνει με το γεγονός ότι δεν τον διαγράφει από το κόμμα της ΝΔ, αλλά γιατί επιμένει να «αναμένει» την αθωότητά του σε τελεσίδικη μορφή … δηλαδή σε χρόνους ελληνικής δικαιοσύνης μιλάμε για 10 έτη.\nΚαι αν αυτό εφαρμόζεται από την ηθική «Μητσοτάκη» για τον Παπασταύρου, ο οποίος βρέθηκε με φορολογικές «ατασθαλίες» και πλήρωσε για αυτές, γιατί τότε ο κ. Νίκος Γεωργιάδης πρώην βουλευτής Κέρκυρας, που υπονοήθηκε πως κατηγορήθηκε για σεξουαλικά αδικήματα κατά ανηλίκων (χωρίς καμία καταδίκη) αποπέμφθηκε (αλλά δεν διαγράφηκε) σε ένα βράδυ…;;\nΤι ενοχλεί τον κ. Μητσοτάκη πιο πολύ; Η υπόνοια της κατηγορίας για παιδεραστία ή η φοροκλοπή… και αν ναι σε ποια περίπτωση διώχνει κάποιον, αν έχει καταδικαστεί ή αν έχει απλά κατηγορηθεί;\nΓιατί για τον κ. Παπασταύρου συμβαίνουν και τα δύο.\nΑς σκεφτούμε και την περίπτωση του αντιπεριφερειάρχη Χίου, Σταμάτη Κάρμαντζη, που λόγω της περίφημης δήλωσης «Τούρκος καλός μόνο νεκρός», διαγράφηκε.\nΈτσι στην κομματική δεοντολογία του Μητσοτάκη συμβαίνουν τα εξής:\nΑπομάκρυνση αλλά όχι διαγραφή λόγω κατηγορίας για παιδεραστία.\nΔιαγραφή λόγω δηλωμένων αντι-τουρκικών αισθημάτων.\nΠροστασία και δημόσια κάλυψη από βήματος βουλής για φορολογικά αδικήματα εκ. ευρώ και βλάβη του Ελληνικού Δημοσίου\nΌτι και να συμβαίνει μεταξύ Παπασταύρου και Μητσοτάκη, είναι δικό τους θέμα και προφανώς της δικαιοσύνης. Δεν αφορά όμως το σύνολο της ΝΔ.\nΗ ΝΔ δεν μπορεί να απολογείται για τις προσωπικές υποθέσεις του διδύμου Παπασταύρου-Μητσοτάκη, με μόνιμη αναφορά στην τοξικότητα του Σαμαρά.\nΚαι αν ο Άδωνις είναι έτοιμος να χτίσει μία πόλη στο όνομα του Παπασταύρου, ως εθνικού ευεργέτη, για τους δικούς του περίεργους λόγους, ο μέσος Νεοδημοκράτης δεν θέλει να πιστεύει πως το κόμμα του, θα συρθεί σε εκλογές, απολογούμενο για τις off shore και τους θηριώδεις τραπεζικούς λογαριασμούς του συνεργάτη του Σαμαρά που εμφανίζεται σε όλες τις λίστες.\nΔεν φτάνει που η ΝΔ λόγω Κυριάκου Μητσοτάκη θα απολογείται μονίμως για τη Siemens; Θα πρέπει να φορτωθεί και τον κ. Παπασταύρου;;\nΠροηγούμενες δημοσιεύσειςΗ ύποπτη απουσία της ΝΔ του Μητσοτάκη στο θέμα της ΗλεκτρονικήςΕπόμενες δημοσιεύσειςΑυτοκτονεί η ΝΔ με πνιγμό στο Ποτάμι


Κάτι τρέχει στο λιμάνι με τη σύμβαση της Cosco - Ειδήσεις - νέα - Το Βήμα Online\nΚάτι τρέχει στο λιμάνι με τη σύμβαση της Cosco\nΣειρά στοιχείων που αναφέρονται στη συναφθείσα σύμβαση μεταξύ ΟΛΠ και Cosco, με έμφαση στις οικονομικές και άλλες διευκολύνσεις, απέστειλε χθες, σύμφωνα με ανακοίνωσή της, στον αρμόδιο επίτροπο της ΕΕ κ. Αντόνιο Ταγιάνι η Ομοσπονδία Υπαλλήλων Λιμένων Ελλάδος (ΟΜΥΛΕ). Η αποστολή των στοιχείων έγινε ύστερα από απαντητική επιστολή αρμοδίων οργάνων των Βρυξελλών σε επιστολή που είχε αποστείλει η ΟΜΥΛΕ με την οποία ζητούσε τη διερεύνηση της εν λόγω συμβάσεως. Υπενθυμίζεται ότι για το ίδιο θέμα αντίστοιχο φάκελο έχει αποστείλει και η διοίκηση του ΟΛΠ, παρά το γεγονός ότι τις εν λόγω ρυθμίσεις τις έλαβε το αρμόδιο υπουργείο Οικονομίας.\nΣειρά στοιχείων που αναφέρονται στη συναφθείσα σύμβαση μεταξύ ΟΛΠ και Cosco, με έμφαση στις οικονομικές και άλλες διευκολύνσεις, απέστειλε χθες, σύμφωνα με ανακοίνωσή της, στον αρμόδιο επίτροπο της ΕΕ κ. Αντόνιο Ταγιάνι η Ομοσπονδία Υπαλλήλων Λιμένων Ελλάδος (ΟΜΥΛΕ).\nΗ αποστολή των στοιχείων έγινε ύστερα από απαντητική επιστολή αρμοδίων οργάνων των Βρυξελλών σε επιστολή που είχε αποστείλει η ΟΜΥΛΕ με την οποία ζητούσε τη διερεύνηση της εν λόγω συμβάσεως.\nΥπενθυμίζεται ότι για το ίδιο θέμα αντίστοιχο φάκελο έχει αποστείλει και η διοίκηση του ΟΛΠ, παρά το γεγονός ότι τις εν λόγω ρυθμίσεις τις έλαβε το αρμόδιο υπουργείο Οικονομίας. Τέλος, την προσεχή εβδομάδα αναμένεται να συνεδριάσει η διοίκηση της Ομοσπονδίας, προκειμένου να εκτιμήσει τις εξελίξεις στο πολιτικό σκηνικό, αλλά και να επαναπροσδιορίσει τη στάση της όσον αφορά θέματα που σχετίζονται με τη λιμενική πολιτική.\nΟπως είναι ήδη γνωστό, στοιχεία αναφορικά με το ίδιο θέμα έχουν ζητηθεί και τα έχει ήδη αποστείλει επίσημα η διοίκηση του Οργανισμού Λιμένος Πειραιώς. Θα πρέπει ωστόσο να σημειωθεί ότι η κίνηση αυτή της ΟΜΥΛΕ προξένησε χθες πλήθος ερωτημάτων στο λιμάνι του Πειραιά αναφορικά με το κατά πόσο ο κ. Ταγιάνι θα λάβει υπόψη του τα στοιχεία που του αποστέλλουν οι εργαζόμενοι.


Ανακαλείται από την αγορά επικίνδυνο παιδικό παιχνίδι! - FamilyLife.gr\nΑρχική\tΔιάφοραΤο νέο της ημέρας!\tΑνακαλείται από την αγορά επικίνδυνο παιδικό παιχνίδι!\nΠρόγραμμα ανάκλησης παιχνιδιών «Cartoon Tool Playset» μάρκας Stylish με κωδικό 36523 εκτελεί η εταιρεία Νικόλαος Κ. Κορακάκης AE, όπως ανακοίνωσε η Γενική Γραμματεία Βιομηχανίας.\nΣτην Ελλάδα έχουν διατεθεί 144 τεμάχια. Το προϊόν είναι ένα σετ πλαστικών παιδικών εργαλείων, όπου στις άκρες τους έχουν μορφές cartoon (κινούμενων σχεδίων) και περιέχει 11 πλαστικά εργαλεία διαφορετικού τύπου και διαστάσεων, τα οποία μπορούν να χρησιμοποιηθούν με πολλούς τρόπους και να ταιριάξουν με άλλα παιχνίδια.\nΗ σήμανση του προϊόντος αναφέρει ότι προορίζεται για παιδιά άνω των τριών ετών και δεν επιτρέπεται η χρήση αυτού από παιδιά μικρότερης ηλικίας επειδή υπάρχει κίνδυνος πνιγμού.\nΩστόσο, δεδομένων των χαρακτηριστικών του προϊόντος, κρίθηκε σκόπιμο να γίνει και έλεγχος για χρήση αυτού και από παιδιά μικρότερα των τριών ετών.\nΣύμφωνα με τους ελέγχους που πραγματοποιήθηκαν, το προϊόν απέτυχε στις δοκιμές για παιδιά μικρότερα των τριών ετών.\nΣυγκεκριμένα από το προϊόν, μπορεί να αποκολληθούν μικρά κομμάτια και να υπάρξει κίνδυνος πνιγμού.\nΗ Γενική Γραμματεία Βιομηχανίας και η εταιρεία Νικόλαος Κ. Κορακάκης συνιστούν στους καταναλωτές, που έχουν προμηθευτεί το συγκεκριμένο προϊόν, να μην το δίνουν προς χρήση σε παιδιά μικρότερα των τριών ετών.\nΓια περισσότερες πληροφορίες ή διευκρινίσεις οι καταναλωτές παρακαλούνται όπως επικοινωνήσουν με τα κεντρικά γραφεία της εταιρείας μέσω ηλεκτρονικού ταχυδρομείου (email) στη διεύθυνση: [email protected].\nΒύρωνας: Άνδρας έπεσε από τον τέταρτο όροφο με μωρό στην αγκαλιά\nΗ γυναίκα του γεννούσε κι εκείνος κάπνιζε…


XΡΗMAST | Photography – Cinematography » Extraordinary work for extraordinary people by ΧΡΗMAST.BLOG - XΡΗMAST | Photography - Cinematography\nΣωτηρία και Κώστας γάμος στην Κόρινθο\nΈνας καλόγουστος γάμος στην Κόρινθο, με πρωταγωνιστές την Σωτηρία και τον Κώστα! Η Σωτηρία επέλεξε για την μοναδική αυτή μέρα μια ονειρεμένη δημιουργία Maria Konidi. Το νυφικό μακιγιάζ έγινε από την Stellar Light, όπως και το χτένισμα με διακόσμηση απο άνθη. Το κοστούμι του γαμπρού ήταν tailor made για αυτόν. Η υπέροχη διακόσμηση και το wishtable ήταν από το[...]\nΦανή και Γιώργος | Γάμος στο Κιάτο\nΈνας υπέροχος και καλοσχεδιασμένος, στρατιωτικός γάμος στο Κιάτο με πρωταγωνιστές τη Φανή και το Γιώργο! Η Φανή φόρεσε ένα κομψό νυφικό Teti Haritou και ο Γιώργος την επίσημη του στολή! Την υπέροχη διακόσμηση της ημέρας με λεπτομέρειες από λεβάντα επιμελήθηκε το love for events! Μετά τον γάμο στην Παναγίτσα στο Κιάτο, ακολούθησε δεξίωση στο Ξενοδοχείο Alkyo[...]\nΗ βάπτιση του Γιώργου στην Πλάκα\nΒέρα-Ηλίας γάμος σε beach bar\nΒασιλική-Γιώργος DIY γάμος στον Άγιο Δημήτριο Βραχατίου\nΟ φανταστικός diy γάμος της Βασιλικής και του Γιώργου στο Βραχάτι!\nΜαρία-Ανδρέας γάμος στο Λουτράκι\nΗ Μαρία και ο Ανδρέας έκανα ένα υπέροχο γάμο στον άγιο Ιωάννη στο Λουτράκι, το τραπέζι έγινε στο κτήμα Αιθρία! Οι προετοιμασίες τους που ήταν άνετες και χαλαρές έγιναν στο Poseidon Resort. Απολαύστε τους [...]\nΔήμητρα και Άγγελος γάμος στο Κιάτο\nΈνας χαρούμενος γάμος στο Κιάτο!\nΚωνσταντίνα και Μιχάλης γάμος στον Άγιο Νικόλαο Κορίνθου\nΈνα τέλειος γάμος, με την πανέμορφη Κωνσταντίνα για νύφη και τον στυλάτο Μιχάλη! Ο γάμος έγινε στον Άγιο Νικόλαο στην Κόρινθο και το τραπέζι στο κτήμα τους, το Κτήμα Αιθρία! Απολαύστε τους...\nΑλεξία και Πάνος γάμος στην Κοίμηση Θεοτόκου\nG+G=M Ένας υπέροχος γάμος-βάπτιση στο Κρωπίας γη στην Αθήνα\nΓιώργος-Μαριλένα ένας chic γάμος στο Βραχάτι\nΟ Γιώργος ασχολείται με τη ναυτιλία, η Μαριλένα είναι αεροσυνοδός. Η pre-wedding φωτογράφιση είχε navy διάθεση στη λίμνη της Βουλιαγμένης στο Λουτράκι. Στο γάμο όπως ήταν αναμενόμενο πετούσαν από χαρά. Η τελετή έλαβε χώρα στον Άγιο Δημήτριο στο Βραχάτι. Η δεξίωση έγινε στο κτήμα Αιθρία, με άφθονα κοκτέιλ, χαμόγελα και ωραίες χορευτικές φιγούρες! Απολαύστε τ[...]\nΑιμιλία & Μάνος ένας μποέμ γάμος σε beach bar\nΗ Αιμιλία και ο Μάνος ένωσαν τις τρέλες τους στον άγιο Παντελεήμονα στο Κρυονέρι. Ο γάμος ήταν εναλλακτικός σε όλα, από το στυλ του νυφικού ως την επιλογή του χώρου δεξίωσης! Αφού τελείωσε το μυστήριο, πήραν τους φίλους τους και πήγαν στο beach bar Mara punda στο Σχοινιά. Το πάρτι έμεινε αξέχαστο και η ατμόσφαιρα ήταν εκπληκτική. [...]\nΓιάννης και Κατερίνα ένας elegant γάμος στο Πλειάδων Γη\nΟ Γιάννης και Κατερίνα αποφάσισαν να γιορτάσουν τον έρωτα τους, μαζί με καλούς φίλους, όμορφα συναισθήματα και υψηλή αισθητική! Ο γάμος έγινε στο ορεινό resort Πλειάδων Γη στα Τρίκαλα. Η pre-wedding φωτογράφιση έλαβε χώρα στους φανταστικούς χώρους του Sikyon Coast Στο Ξυλόκαστρο! Απολαύστε την ιστορία τους... [...]\nΤόνια-Χρήστος ένας ονειρεμένος γάμος στον Άγιο Δημήτριο στο Βραχάτι\nΗ Τόνια και ο Χρήστος έκαναν έναν πολύ όμορφο γάμο στο Βραχάτι! Η pre-wedding φωτογράφιση έγινε στο Ναύπλιο και το next day στο μαγευτικό ακρωτήριο Ηραίο. Απολαύστε την ιστορία τους!\nΜαρία-Γιάννης γάμος στην αρχαία Σικυώνα\nΗ Μαρία και ο Γιάννης έκαναν ένα μίνιμαλ και ρομαντικό γάμο στην αρχαία Σικυώνα! Το νυφικό ήταν ένα απλό φόρεμα με vintage διάθεση από την Rita Pateroni! Η pre-wedding φωτογράφιση έγινε στο ακρωτήριο του Ηραίου στο Λουτράκι! Απολαύστε την μοναδική ιστορία του γάμου τους μέσα από τις εικόνες μου. [...]\nΗ Βίκυ και ο Αλέξανδρος έχουν κοινή καταγωγή από το Άστρος, πήγαιναν μαζί σχολείο και ήταν κρυφά ερωτευμένοι από μικροί! Τα παιδιά, έκαναν το γάμο τους στο Άστρος. Απέφυγαν να κάνουν γάμο στην Αθήνα για κάτι διαφορετικό και η επιλογή τους δικαιώθηκε, δείτε την αφήγηση μας από αυτήν την ρομαντική ιστορία γάμου! [...]\nΚώστας-Αλεξία γάμος στο Κιάτο\nΟ Κώστας και η Αλεξία κατοικούν στα Γιάννενα, επέλεξαν ωστόσο να κάνουν το γάμο τους στον Άγιο Παντελεήμονα στο Κιάτο! Με τον Κώστα γνωριζόμαστε χρόνια και του άρεσε ο τρόπος που βλέπω τη φωτογραφία γάμου. Όταν έφτασε η στιγμή του δικού του γάμου χάρηκα πολύ που θα έκανα εγώ τη φωτογράφιση! Για prewedding φωτογράφηση πήγαμε στη στη Λίμνη της Στυμφαλίας ένα ο[...]\nΟ Πάνος και η Δήμητρα έκαναν μια ρομαντική prewedding φωτογράφηση στο υπέροχο Ναύπλιο, σύντομα θα γίνει και ο γάμος τους, μείνετε συντονισμένοι!\nΗ Γιώτα και ο Σπύρος επικοινώνησαν μαζί μου, ύστερα από την σύσταση που έκανε για μένα ένας καλός συνάδελφος φωτογράφος! Μάλιστα τους είπε πως θα προτιμούσε εμένα αν ξαναπαντρευόταν ;-) Αφού γνωριστήκαμε και αποφασίσαμε να συνεργαστούμε, ξεκίνησε το ταξίδι που θα δείτε παρακάτω! Η pre-wedding φωτογράφηση έγινε στην Πλάκα, κοντά στο Γιασεμί. Στην φωτογράφιση [...]\nΗ Βάπτιση του Βασίλειου from xrhmast on Vimeo.\nΟ Δημήτρης και η Ευαγγελία έχουν πολύ πλάκα, περάσαμε ωραία, πήγαμε βόλτες και στο τέλος βγάλαμε μερικές εικόνες από το γάμο τους. Απολαύστε τους! купить мотоцикл ценатент Bentleyиталия фильмысправка о состоянии здоровья 086PHL44 Recon Honey Trap Amberngorongoro volcanoкредит 500 000кредит наличными 50000 грн[...]\nΤάκης & Φωτεινή\nΟ Τάκης και η Φωτεινή είναι φίλοι μου χρόνια, με τη Φωτεινή γνωριζόμαστε απο το σχολείο . Εκτιμούσε ανέκαθεν τη δουλειά μου ως φωτογράφος Γάμου και όταν ήρθε η ώρα μου είπε κάνε ό,τι θες. Αυτό με απελευθέρωσε δημιουργικά και νομίζω το αποτέλεσμα είναι μοναδικό. Είχε ένα απο τα ομορφότερα νυφικά, σχεδιασμένο από την Ελίνα Μαγκαφώση το οποίο έραψε η γιαγιά και[...]\nA very romantic baptism!озеленение садаблинную сковородумашина из сшаoptions signals binaryb2b маркетингигры казино бесплатно без регистрациидоска объявлений кредитыкредит студентам\nΗ Άντζυ και ο Δημήτρης αποφάσισαν να παντρευτούν, το έκαναν με στυλ και πέρασαν τέλεια. Η εκκλησία ήταν ο Άγιος Δημήτριος στο Βραχάτι και η δεξίωση δόθηκε στο ξενοδοχείο Alkyon. Απολαύστε!канцтовары ценыpoupee sextoyaccessoires de sexdrift ghost hd appherecar repair cover insuranceдетская мебель в кредитденьги в долг срочно кемерово[...]\ncar cover 993 porscheреклама полиграфиимашинка для стрижки волосКачественный регистратор Street Storm CVR-N9710-Gуслуги раскрутка сайта москвасковороды с керамическим покрытием купить москваrevo кредитонлайн кредит в м видео[...]\nΓιάννης ~ Αγγελική\nΟ Γιάννης και η Αγγελική, αποφάσισαν να παντρευτούν. Την πρώτη φορά που συναντηθήκαμε εντυπωσιάστικα γιατί ήταν ωραία ερωτευμένοι, αγαπούσαν τα σκυλιά και μου ζήτησαν αυθόρμητες φωτογραφίες χωρίς παρεμβάσεις και υπερβολές. Μετά από πολλές συναντήσεις γίναμε φίλοι φτιάξαμε χημεία και καταλήξαμε σε αυτό το αποτέλεσμα. Ο γάμος έγινε στον Άγιο Δημήτριο στο B[...]\nΑντώνης ~ Θένια\n© 2017 xrhmast.gr | Designed & Developed by designous


Για τις 7 Μαΐου διακόπηκε η δίκη της Χρυσής Αυγής | ΕΛΛΑΔΑ | antinews.gr\nΑΡΧΙΚΗΠΟΛΙΤΙΚΗΟΙΚΟΝΟΜΙΑΕΛΛΑΔΑΚΟΣΜΟΣANTIMAGAZINEANTISPORTSANTIMEDIAΑΝΤΙΘΕΣΕΙΣΚΛΕΙΔΑΡΟΤΡΥΠΑBLOG VIEWΑναζήτησηΝέα αναζήτησηΕπιλογή τύπου αναζήτησηςΣτα άρθραΣτα άρθρα (ακριβής φράση)Στο όνομα των σχολιαστώνΑναζήτησηΙστορικό 20/04/2015 11:48\nΓια τις 7 Μαΐου διακόπηκε η δίκη της Χρυσής Αυγής\nΓια τις 7 Μαΐου, διέκοψε το Τριμελές Εφετείο Κακουργημάτων την εκδίκαση της υπόθεσης της Χρυσής Αυγής.\nH διαδικασία ξεκίνησε το πρωϊ,στη δικαστική αίθουσα των φυλακών Κορυδαλλού, με παρόντες 44 κατηγορούμενους από τους 69. Δεν προσήλθαν στο δικαστήριο ο αρχηγός της οργάνωσης και η πλειονότητα των κατηγορουμένων βουλευτών.\nΠαρόντες από την, κατά το κατηγορητήριο, διευθυντική ομάδα της εγκληματικής οργάνωσης ήταν μόνο οι βουλευτές Αρτέμης Ματθαιόπουλος, Πολύβιος Ζησιμόπουλος και Στάθης Μπούκουρας.\nΕπίσης, ένας εκ των κατηγορουμένων, ο Νίκος Παπαβασιλείου, που δικάζεται για εγκληματική οργάνωση και έχει ήδη καταδικαστεί για εμπρησμό σε μπαρ αλλοδαπού, στον 'Αγιο Παντελεήμονα, δήλωσε ότι δεν έχει δικηγόρο και το δικαστήριο αναμένεται να του διορίσει αυτεπαγγέλτως.\nΜεταξύ των παρόντων κατηγορουμένων, ήταν ο προσωρινά κρατούμενος για τη δολοφονία του Παύλου Φύσσα, Γιώργος Ρουπακιάς και οι δυο πυρηνάρχες της οργάνωσης σε Πέραμα και Νίκαια, Αναστάσιος Πανταζής και Γιώργος Πατέλης.\nΟι μάρτυρες υπερβαίνουν τους 100, μεταξύ των οποίων οι γονείς του 34χρονου μουσικού, Παύλου Φύσσα, αλλά και ο δημοσιογράφος, Δημήτρης Ψαράς, που παρείχε σημαντικά στοιχεία για τη διερεύνηση της υπόθεσης,ο δήμαρχος Αθηναίων Γιώργος Καμίνης, η βουλευτής του ΣΥΡΙΖΑ Βασιλική Κατριβάνου, ο καθηγητής Νίκος Αλιβιζάτος, ο πρόεδρος της Ενωσης Φωτορεπόρτερ Μάριος Λώλος και οι γονείς του Πακιστανού εργάτη Σ. Λουκμάν, που δολοφονήθηκε στα Πετράλωνα, παρόντες όλοι στο δικαστήριο.\nΜε την ανακοίνωση της διακοπής της δίκης, τέθηκε από την Πολιτική Αγωγή θέμα για τη διεξαγωγή στον συγκεκριμένο χώρο. Στο δικαστήριο μίλησε και δήμαρχος Κορυδαλλού, ο οποίος απευθυνόμενος στην πρόεδρο, είπε: «Στις 7 Μαΐου, θα είναι πάλι κλειστά τα σχολεία κ. Πρόεδρε. Θα έχουμε ξανά τραυματίες όπως είχαμε και σήμερα. Υπάρχουν δίπλα σας 11 σχολικές μονάδες».\nΑντίστοιχες παρεμβάσεις θέλησαν να κάνουν η πρόεδρος της ΕΣΗΕΑ Μαρία Αντωνιάδου, καθώς και εκπρόσωποι φορέων. Η πρόεδρος του δικαστηρίου, Μαρία Λεπενιώτη, δεν δέχθηκε τη συζήτηση γι΄αυτό το θέμα σήμερα, ενώ η εισαγγελέας έδρας είπε προς αυτούς που απευθύνθηκαν στο δικαστήριο, ότι συμφωνεί μαζί τους, τονίζοντας, ωστόσο, πως αυτό είναι θέμα της Πολιτείας, η οποία έχει δεσμευτεί ότι θα βρεθεί λύση μελλοντικά. «Οπότε» κατέληξε η εισαγγελική λειτουργός «θα ξεκινήσει η διαδικασία εδώ, μέχρι να βρεθεί καλύτερη λύση».\nΤην επίθεση εναντίον φοιτητών, κάποιοι εκ των οποίων είναι μάλιστα μάρτυρες στη δίκη της Χρυσής Αυγής, κατήγγειλε ο αντιδήμαρχος Πολιτικής Προστασίας του δήμου Κορυδαλλού, Μιχάλης Ευθυμιάδης.\nΟπως είπε ο κ. Ευθυμιάδης, μπροστά στην είσοδο του κτιρίου όπου διεξάγεται η δίκη, την ώρα που 4-5 φοιτητές κατέβαιναν από λεωφορείο στη συμβολή των οδών Χειμάρας και Μικράς Ασίας, δέχθηκαν, όπως ανέφερε, επίθεση από «φουσκωτούς». Κάποιοι από τους φοιτητές τραυματίσθηκαν και έχουν διακομιστεί στο νοσοκομείο.\nΝωρίτερα, ο βουλευτής του ΠΟΤΑΜΙΟΥ Νίκος Ορφανός προπηκαλίστηκε από «κουκουλοφόρους» την ώρα που περπατούσε, προκειμένου να μπει στον χώρο της δίκης.\nΣημειώνεται,ότι στα δύο άκρα της οδού Σολωμού, βρίσκονταν ισχυρές δυνάμεις των ΜΑΤ, καθώς πραγματοποιούνταν ταυτόχρονα δύο συγκεντρώσεις. Η μία του ΚΕΕΡΦΑ, όπου διαδηλωτές φωνάζαν συνθήματα όπως, "Ποτέ ξανά φασισμός", "Τσακίστε τους νεοναζί της Χρυσής Αυγής".\nΣτην άλλη πλευρά της οδού Σολωμου και Αριστάρχου, βρίσκονταν συγκεντρωμένα περίπου 100 άτομα, υποστηρικτές της Χρυσής Αυγής, οι οποίοι φωνάζαν συνθήματα όπως "Ακου το αρχηγέ, άκου το καλά, ξεφτίλισες το σύστημα για άλλη μια φορά".\nΑπό το πρωί, ελικόπτερο της αστυνομίας, υπερίπταται πάνω από τον χώρο των φυλακών Κορυδαλού, στο πλαίσιο των ισχυρών μετρων ασφαλείας. Εκτός από τα ελληνικά μέσα ενημέρωσης που καλύπτουν τη δίκη, δεκάδες ήταν και τα ξένα τηλεοπτικά συνεργεία και οι δημοσιογράφοι που βρίσκονταν στον χώρο.\nΜε απόφαση του δημάρχου Κορυδαλλού και του αντιπεριφερειάρχη Πειραιά, οι υπηρεσίες του δήμου και τα σχολεία της πόλης είναι σήμερα κλειστά ενώ πραγματοποιήθηκαν τέσσερις αντιφασιστικές συγκεντρώσεις.\nΣτο δημαρχείο Κορυδαλλού, επί της Γρηγορίου Λαμπράκη, ο αντιφασιστικός συντονισμός Αθήνας Πειραιά,και η «Κίνηση Ενωμένοι ενάντια στον Ρατσισμό και τη Φασιστική Απειλή» συγκέντρωση στη διασταύρωση της λεωφόρου Λαμπράκη με την οδό Χρ. Σμύρνης (Γήπεδο Προοδευτικής), όπου συμμετέχει και η ΑΔΕΔΥ η οποία έχει κηρύξει τεράωρη στάση εργασίας.\nΕπίσης, ναυτεργατικά σωματεία πραγματοποιήσαν συγκέντρωση στην πλατεία Δαβάκη της Νίκαιας. Αντιφασιστικό συλλαλητήριο , διοργανώθηκε και στο Κρατικό Νίκαιας.


nikorestis: Η "γενική θεωρία" του Κέυνς\nΣταμάτης Κυρζόπουλος May 19, 2013 at 10:43 AM\nEίναι πραγματικά αξιοθαύμαστη η προσπάθεια σου να παρουσιάσεις κριτικά τόσο μεγάλα και σημαντικά έργα, όπως έχεις κάνει και πολλές φορές στο παρελθόν. Νομίζω ότι ο Κέυνς υπήρξε πιο ευέλικτος διανοητικά, λιγότερο δογματικός και πιο πραγματιστής από άλλους φιλελεύθερους φιλοσόφους και οικονομολόγους. Οι μεταπολεμικές δυτικές κοινωνίες έως το ΄75-΄80 ήταν κοινωνίες ανάπτυξης αλλά και άμβλυνσης των κοινωνικοοικονομικών ανισοτήτων. Από το ΄80 και μετά οι ανισότητες ξαναφουντώνουν για να οδηγηθούμε στην τρέχουσα κρίση. 'Ενας σύγχρονος Κέυνς θα ήταν νομίζω χρήσιμος...\nJohn Lazaridis January 5, 2015 at 4:18 AM\nΠολύ καλή ανάλυση, με απλά και στοχευμένα σχόλια. Οι οικονομικές θεωρίες αυτού του ανθρώπου, αν και γράφτηκαν πριν από 100 χρόνια περίπου, είναι πάντα επίκαιρες κι αν συνδυαστούν με την σημερινή πραγματικότητα, θα γίνουν άλματα για την οικονομική και κοινωνική ευημερία.\nVagelis Palmos January 6, 2015 at 3:44 AM


Την υποψηφιότητά του για την περιφέρεια Δυτικής Ελλάδος, απέναντι στον πρώην υπουργό και νυν περιφερειάρχη Απόστολο Κατσιφάρα, ανακοίνωσε ο πρώην υπουργός και βασικός συνεργάτης του προέδρου του ΠΑΣΟΚ Ευάγγελου Βενιζέλου Γιάννης Ζαφειρόπουλος.\nΗ κεντρική απόφαση του ΠΑΣΟΚ να στηρίξει την επανεκλογή των σημερινών περιφερειαρχών, μεταξύ άλλων και του «παπανδρεϊκού» κ. Κατσιφάρα, οδήγησε τον κ. Βενιζέλο στο να πάρει ξεκάθαρη στάση, λέγοντας μάλιστα στον κ. Κατσιφάρα πως έχει την ξεκάθαρη στήριξή του. Την ίδια ώρα συνεργάτες του επικοινώνησαν με τοπικά στελέχη στη Δυτική Ελλάδα για να αποδοκιμάσουν επί της ουσίας την κίνηση του πρώην υπουργού.\nΕν τω μεταξύ, σύμφωνα με πληροφορίες ο κ. Βενιζέλος συναντήθηκε με τις κυρίες Καϊλή και Γκερέκου για να τις πείσει σχετικά με την κάθοδό τους στις περιφέρειες Κεντρικής Μακεδονίας και Ιονίων Νήσων αντίστοιχα.


Έρχεται το πρώτο 4K Blu-ray Player της Sony | Plaisio Blog\nΈρχεται το πρώτο 4K Blu-ray Player της Sony\nTo UBP-X800 4K UHD Blu-ray Player παρουσιάστηκε από τη Sony κατά τη διάρκεια της CES 2017 και η ιαπωνική κατασκευάστρια ετοιμάζεται να δεχθεί προπαραγγελίες.\nΞεκινώντας από τον επόμενο μήνα, με ενδεικτική τιμή λιανικής πώλσης τα $300, το UBP-X800 λανσάρεται ως ένα σύστημα το οποίο μπορεί να αναπαράγει οποιονδήποτε τύπο οπτικού δίσκου (CD, DVD, Blu-ray, Blu-ray 3D, 4K Ultra HD Blu-ray), ακόμα και Super Audio CD.\nΑπό πλευράς ήχου, υποστηρίζονται τεχνολογίες όπως Dolby Atmos και DTS:X, ενώ είναι εφικτή και η αναπαραγωγή Hi-Res 24-bit αρχείων (AAC, WAV, DSD 11.2 MHz κα.), χαρακτηριστικά ικανά να δελεάσουν ακόμα και τον πιο απαιτητικό audiophile.\nΗ διαθεσιμότητα του UBP-X800 4K UHD Blu-ray Player ακολοθεί τις νέες 4K UHD σειρές τηλεοράσεων της Sony, XBR-X800E, XBR-X850E και XBR-X900E, οι τιμές των οποίων ξεκινούν από τα $999.99.\n4K UHD Blu-Ray Dolby Atmos Sony\nLG G6: Με «έξυπνη» και όχι «τεχνητή» νοημοσύνη\nHonor 8: Ξεκίνησε η αναβάθμιση σε Android 7.0 Nougat


Η ΤΕΛΕΥΤΑΙΑ συνέντευξη του Ομπάμα - Star.gr\nΚΟΣΜΟΣ Τετάρτη, 18 Ιανουαρίου 2017, 22:41\nΗ ΤΕΛΕΥΤΑΙΑ συνέντευξη του Ομπάμα -Δείτε τι είπε ένας από τους πιο δημοφιλείς Προέδρους των ΗΠΑ\n"Αν προσπαθήσουμε όλοι, ο κόσμος θα γίνει καλύτερος"\nΣήμερα, Τετάρτη, στις 14:15μ.μ (21:15 ώρα Ελλάδας) παραχώρησε την τελευταία συνέντευξη Τύπου της θητείας του ο απερχόμενος πρόεδρος των ΗΠΑ, Μπαράκ Ομπάμα.\nΑρχικά, ο απερχόμενος πρόεδρος ευχήθηκε περαστικά στον πρώην πρόεδρο, Τζορτζ Μπους τον γηραιότερο, που εισήχθη αιφνιδιαστικά στο νοσοκομείο και ευχαρίστησε τους διαπιστευμένους δημοσιογράφους για την συνεργασία τους.\nΣτη συνέχεια απάντησε σε σειρά ερωτημάτων σχετικά με την επικαιρότητα. Τα βασικά σημεία της ομιλίας του ήταν τα εξής:\nΥπερασπίστηκε την απόφασή του για την μείωση της ποινής της Τσέλσι Μάνινγκ.\nΥποστήριξε ότι η άρση των κυρώσεων απέναντι στην Ρωσία δεν πρέπει να συνδέεται με συμφωνία για τα πυρηνικά αλλά με τον λόγο για τον οποίο επέβαλαν την κατοχή της Κριμαίας στην Ουκρανία.\nΚαταλόγισε την επιδείνωση των σχέσεων Ρωσίας – ΗΠΑ στην επιθετική προσέγγιση του προέδρου Πούτιν\nΕπέμεινε ότι η κατάργηση του νόμου για το ειδικό καθεστώς των Κουβανών μεταναστών ήταν απαραίτητη, στο πλαίσο της προσέγγισης με την Αβάνα.\nΌσον αφορά τις αραβο-ισραηλινές σχέσεις, υποστήριξε ότι οι εποικιστική δραστηριότητα του Ισραήλ καθιστά ανέφικτη τη λύση των δυο κρατών.\nΟ Ομπάμα δήλωσε, μεταξύ άλλων, προς το τέλος της ομιλίας του, πόσο πιστεύει στον λαό των ΗΠΑ και ότι η προεδρία του και η παρουσία του ήταν για να αποδείξει στον κόσμο ότι οι καλοί είναι περισσότεροι από τους κακούς. «Πιστεύω σε αυτή τη χώρα και σε αυτούς τους ανθρώπους. Αν προσπαθήσουμε όλοι, ο κόσμος θα γίνει καλύτερος».\nΣτη συνέχεια, αστειεύτηκε λέγοντας «φυσικά και βρίζω και θυμώνω όταν δεν με βλέπετε!», ενώ άφησε κι ένα παράθυρο για μελλοντική διεκδίκηση κάποιου αξιώματος. Τον λόγο του έκλεισε ευχόμενος σε όλους «καλή τύχη!».\nΗ δημοφιλία του φτάνει στο 60%, ενώ το αντίστοιχο του Μπιλ Κλίντον το 2001 ήταν 66%.\nΕν τω μεταξύ, στο Λευκό Οίκο έχουν ήδη ξεκινήσει …απολύμανση, προκειμένου να μετακομίσει ο Ντόναλντ Τραμπ, ως νέος πρόεδρος των ΗΠΑ, η τελετή ορκωμοσίας του οποίου θα γίνει στις 20 Ιανουαρίου


Αναλύοντας το φινάλε του Avengers: Endgame\nΑπαντήσεις στα πιο σημαντικά ερωτήματα του επικού φινάλε. Προφανέστατα, υπάρχουν πολλά spoilers.\nΣΤΙΣ ΕΠΟΜΕΝΕΣ ΓΡΑΜΜΕΣ ΑΚΟΛΟΥΘΟΥΝ ΠΟΛΛΑ, ΜΑ ΠΑΡΑ ΠΟΛΛΑ SPOILERS, ΟΠΟΤΕ ΑΝ ΔΕΝ ΕΧΕΙΣ ΔΕΙ ΑΚΟΜΑ ΤΗΝ ΤΕΛΕΥΤΑΙΑ ΤΑΙΝΙΑ ΤΩΝ EKΔΙΚΗΤΩΝ Ή ΣΚΟΠΕΥΕΙΣ ΝΑ ΤΟ ΚΑΝΕΙΣ ΠΡΟΣΕΧΩΣ, ΜΗΝ ΠΡΟΧΩΡΗΣΕΙΣ ΠΑΡΑΚΑΤΩ.\nTo Avengers: Endgame των αδερφών Russo -ανεξαρτήτως του τι έχεις δει από τους Έλληνες κριτικούς κινηματογράφου- είναι το τέλειο κλείσιμο για τις τρεις πρώτες φάσεις του Marvel Cinematic Universe, που ξεκίνησε το 2008 με το πρώτο Iron Man και περιελάμβανε συνολικά 22 ταινίες. Όλα όσα έχτιζε για σχεδόν 2 δεκαετίες η Marvel, περιπλέκονται άψογα για να καταλήξουν στο τελικό κεφάλαιο του ενδεχομένως πιο επιτυχημένου κινηματογραφικού saga του 21ου αιώνα.\nΑυτός είναι και ο λόγος που δίνεται ένα ξεκάθαρο φινάλε (φαντάσου δεν περιλαμβάνει post-credit σκηνή, όπως γινόταν μέχρι τώρα). Οι εναπομείναντες ήρωες από το Infinity War προσπαθούν και καταφέρνουν να φέρουν πίσω, έπειτα από 5 χρόνια, όλους εκείνους που χάθηκαν στο φινάλε της προηγούμενης ταινίας, αντιμετωπίζοντας για ακόμη μία φορά τον Thanos. Για να τον νικήσουν, ο Tony Stark θα αναγκαστεί να δώσει τη ζωή του. Αλλά αυτό δεν είναι κάτι που χρειάζεται να εξηγήσουμε περαιτέρω. Ούτε επίσης τον χαμό -νωρίτερα- της Black Widow ή τη μεταστροφή του Hawkeye σε Ronin, μετά το θάνατο της οικογένειάς του. Αυτό που ίσως πρέπει να εξετάσουμε σχετίζεται με κάποια πολύ ενδιαφέροντα ερωτήματα που προκύπτουν μετά τα 181 λεπτά της ταινίας, που χρήζουν μπόλικης συζήτησης και δημιουργούν ένα διαφορετικό πεδίο διερεύνησης για την επόμενη φάση του MCU.\nΕίναι ο Falcon, ο νέος Captain America;\nΝαι. Στα κόμικ της Marvel αυτό συμβαίνει εδώ και μία δεκαετία και ήρθε επιτέλους η στιγμή, η σκυτάλη να περάσει (ή πιο ορθά, η ασπίδα) από τα χέρια του Steve Rogers σε εκείνα του Sam Wilson. O Rogers, γυρνώντας πίσω στο χρόνο και επιστρέφοντας τις Infinity Stones, παίρνει την απόφαση να ζήσει μία φυσιολογική ζωή μαζί με την Peggy Carter, γερνώντας μαζί της. Σε μία άκρως ποιητική στιγμή και σίγουρα σε μία από τις ευχάριστες εκπλήξεις της ταινίας καταλαβαίνει ότι δεν χρειάζεται πλέον να είναι εκείνος που θα ηγηθεί, περνώντας το χρίσμα σε κάποιον άλλον. Αυτός δεν είναι ο Bucky Barnes αλλά ο Falcon.\nΓιατί πεθαίνει ο Iron Man;\nΈνα ερώτημα που επίσης έχει μία προφανή απάντηση: Η δύναμη των Infinity Stones αρκεί για να αποδυναμώσει αρκετά τους Thanos και Hulk, οπότε η ισχύς τους είναι θανατηφόρα για οποιονδήποτε άνθρωπο. Μπορεί το Avengers: Endgame να είναι ταινία επιστημονικής φαντασίας που βασίζεται σε σούπερ ήρωες αλλά δεν παύει να είναι αυτό που λέμε consistent film, που σέβεται τον εαυτό του. Το σπουδαίο με τον Tony Stark/Iron Man του Robert Downey Jr. είναι πως καταφέρνει να συμπεριφέρεται σαν πραγματικός ήρωας και χωρίς τη στολή του (αυτό ισχύει και για τους Black Widow και Hawkeye). Το μυαλό, οι ικανότητες και ο χαρακτήρας του είναι σπουδαία, παραμένουν όμως ανθρώπινα. Όταν έρχονται αντιμέτωπα με μεγαλύτερες δυνάμεις μειονεκτούν και μόνο μία θυσία μπορεί να κάνει την υπέρβαση. Ο Tony Stark χρησιμοποιεί τις Infinity Stones, σε ένα γάντι που ο ίδιος σχεδίασε. Ξέρει ότι δεν θα επιβιώσει. Γνωρίζει όμως ότι μόνο έτσι θα σωθούν όλοι και όλα όσα αγαπά.\nΓιατί δεν επιστρέφουν στη ζωή ο Vision και η Black Widow;\nΤόσο η Natasha Romanoff όσο και ο Vision (αλλά και η Gamora) δεν πέθαναν εξαιτίας του χτυπήματος των δακτύλων του Thanos στο Infinity War αλλά αντιθέτως θυσιάστηκαν για τις Infinity Stones. Αυτή είναι και η ξεκάθαρη απάντηση στο παραπάνω ερώτημα. Μπορεί η Gamora να εμφανίζεται στο Avengers: Endgame αλλά στην ουσία πρόκειται για την Gamora του παρελθόντος, που δεν γνωρίζει καν τον Star-Lord.\nΓιατί δεν πεθαίνει η Nebula;\nΣτην περίπτωση του χαρακτήρα της Karen Gillan, τα πάντα σχετίζονται με την κβαντική φυσική. Όταν η Nebula πυροβολεί και σκοτώνει τον εαυτό της, η ίδια παραμένει ζωντανή καθώς η κάθε μία από τις δύο τους ανήκει σε διαφορετική διάσταση. Η κατάστασή της λοιπόν στηρίζεται σε αυτό που o συγγραφέας επιστημονικής φαντασίας René Barjavel (στο βιβλίο του Le Voyageur Imprudent) έχει βαπτίσει ως Το Παράδοξο του Παππού: Ο ταξιδιώτης του χρόνου μπορεί να γυρίσει πίσω και να σκοτώσει τον παππού του, ο οποίος δεν έχει παντρευτεί ακόμη. Ως αποτέλεσμα, ο ταξιδιώτης δε γεννήθηκε ποτέ. Αν όμως δε γεννήθηκε ποτέ, τότε δεν μπορεί να ταξιδέψει στο χρόνο και να σκοτώσει τον παππού του. Αυτό σημαίνει ότι ο ταξιδιώτης γεννήθηκε τελικά και μπορεί να ζει σε άλλη διάσταση. Τα ίδια περίπου ισχύουν και για το ταξίδι πίσω στο χρόνο του Captain America, ο οποίος ζει με την Peggy Carter ουσιαστικά σε άλλη διάσταση.\nΠού πήγε ο Loki με το Tesseract;\nΑυτή πραγματικά είναι μία πολύ καλή ερώτηση και ίσως μία ρωγμή στο timeline του Avengers: Endgame. Ο αδερφός του Thor πεθαίνει από τα χέρια του Thanos στο Infinity War. Ωστόσο, πίσω στο 2012 και τα γεγονότα που λαμβάνουν χώρα στο πρώτο Avengers είναι ακόμη ζωντανός, κατορθώνοντας μάλιστα να δραπετεύσει μετά τα γεγονότα της Νέας Υόρκης, παίρνοντας μαζί του και το πολυπόθητο Infinity Stone. Οι απαντήσεις θα έρθουν πιθανότατα στη σειρά που ετοιμάζει η Disney για τον Loki και που όλοι περιμένουν με ανυπομονησία.\nΓιατί το παρελθόν δεν επηρεάζει το παρόν και το μέλλον;\nΕδώ, θα αρκεστούμε να πούμε ότι το γεγονός πως οι Εκδικητές αντιμετωπίζουν τον Thanos στο παρόν, αρκεί για να μην δημιουργήσει περαιτέρω διαφοροποιήσεις στο παρελθόν. Η επαναφορά του μισού πληθυσμού του σύμπαντος, που εξαφανίστηκε μετά την ενέργεια του κύριου villain στην προηγούμενη ταινία δεν μπορεί σε καμία περίπτωση να σχετίζεται με γεγονότα που ήδη έχουν συντελεστεί. Όλοι, επανέρχονται στη ζωή πέντε χρόνια αργότερα, χωρίς περαιτέρω συνέπειες.\nΠοιος είναι ο Professor Hulk;\nΕίναι ο Bruce Banner ή μήπως είναι ο Hulk; Όπως ο ίδιος εξηγεί στην ταινία, είναι και τα δύο μαζί. Μία βελτιωμένη έκδοση των δύο εαυτών του: Διατηρεί τη δύναμη του πράσινου γίγαντα αλλά και την ευφυΐα και την ψυχραιμία (και ασφαλώς το χιούμορ) του Bruce Banner.\nΠώς μπορεί να χειριστεί το σφυρί του Thor, o Captain America;\nΗ απλούστερη απάντηση είναι γιατί μπορεί (όπως και κάθε άλλος άξιος να κάνει κάτι τέτοιο). Αν αποτελείς φανατικό αναγνώστη των κόμικ της Marvel, θα γνωρίζεις ότι ο Steve Rogers έχει χρησιμοποιήσει αρκετές φορές το Mjolnir, ενώ κάποια στιγμή αυτό έχει βρεθεί και στα χέρια της Gamora. Ο (άγραφος) γενικός κανόνας της μυθολογίας της Marvel αναφέρει πως όποιος είναι ικανός και πρόθυμος να δώσει τη ζωή του για χάρη των άλλων, αξίζει να χρησιμοποιήσει το βασικό όπλο του Thor.\nΤι δουλειά έχει ο Harley Keener στην κηδεία του Iron Man;\nΣτην τελετή που λαμβάνει χώρα στο σπίτι της οικογένειας Stark στην εξοχή, δίνουν το παρών σύσσωμοι οι Εκδικητές καθώς και κάποιοι άλλοι χαρακτήρες που κατά καιρούς έχουν εμφανιστεί στις ταινίες. Ανάμεσα σε αυτούς και ο Harley Keener - σε περίπτωση που δεν θυμάσαι, πρόκειται για το μικρό αγόρι από το Τενεσί που βοήθησε τον Iron Man, στην τρίτη του ταινία. Ο Ty Simpkins επιστρέφει για να ενσαρκώσει τον χαρακτήρα, όντας 10 χρόνια μεγαλύτερος. Ο Tony Stark του είχε αναφέρει ότι "θα βρίσκονται σε επικοινωνία" και η παρουσία του στην κηδεία το επιβεβαιώνει. Μένει να δούμε, αν κάποια στιγμή στο μέλλον, θα είναι εκείνος που θα φορέσει ξανά την χρυσο-κόκκινη πανοπλία.\nΘα υπάρξει νέα ομάδα Εκδικητών;\nΈνα από τα μεγαλύτερα ερωτήματα που προκύπτουν από το Avengers: Endgame. Οι Iron Man και Black Widow είναι νεκροί, ο Captain America γέρος, ο Thor και η μπυροκοιλιά του περιπλανώνται στο διάστημα μαζί με τους Guardians of the Galaxy, o Hawkeye έχει αποσυρθεί οριστικά με την οικογένειά του και ο Hulk είναι τραυματισμένος σοβαρά στο δεξί του χέρι. Scarlet Witch, Falcon, War Machine και Spider-Man είναι οι μόνοι "επίσημοι" Avengers, με την Captain Marvel να φαίνεται ότι θα παίξει πολύ σημαντικό ρόλο από εδώ και πέρα. Η αρχική ομάδα όμως δεν υπάρχει πια και είναι πάρα πολύ ιντριγκαδόρικο το τι θα συμβεί στη συνέχεια.


Διανομή Πετρελαίου Θέρμανσης, Μελίσσια | Auto Spa Ανδρεαδάκης\nΔιανομή πετρελαίου θέρμανσης Auto Spa Ανδρεαδάκης\nΤο πλυντήριο αυτοκινήτων AUTO SPA (ΣΩΤΗΡΗΣ ΑΝΡΕΑΔΑΚΗΣ & ΣΙΑ Ο.Ε.) στα Μελίσσια αναλαμβάνει διανομή πετρελαίου θέρμανσης σε τιμές ανταγωνιστικές με αξιοπιστία και επαγγελματισμό.\nΔιαθέτουμε ένα άριστα καταρτισμένο, έμπειρο προσωπικό, καθώς και έναν σύγχρονο και άρτιο τεχνολογικό εξοπλισμό, που μας δίνει τη δυνατότητα να εξυπηρετούμε γρήγορα, με ασφάλεια και αποτελεσματικότητα κάθε κτίριο.\nΣυγκεκριμένα, με τα ιδιόκτητα βυτία μας διανέμουμε το πετρέλαιο που χρειάζεται για την θέρμανση του σπιτιού, του γραφείου ή της επιχείρησής σας.\nΠραγματοποιούμε αυθημερόν διανομή πετρελαίου θέρμανσης σε όλα τα βόρεια προάστια του νομού Αττικής.\nΜε 40 ολόκληρα χρόνια πείρα στον χώρο, σας εξασφαλίζουμε το καλύτερο αποτέλεσμα και φροντίζουμε να εξελισσόμαστε πρώτα από όλα για να αυξάνουμε τους ευχαριστημένους πελάτες μας.\nΠαρακαλώ εισάγετε τον 5-ψήφιο κωδικό ασφαλείας: %34%36%43%44%34


Σπίτι > Προϊόντα > Πλήρης σκούπα σκόνης\n(Σύνολο 24 Προϊόντα για Πλήρης σκούπα σκόνης)\nNingbo ChinaClean Household Appliances Manufacture Co., Ltd. is one of the Πλήρης σκούπα σκόνης leading brands in China. It is the factory & supplier specializing in manufacturing Πλήρης σκούπα σκόνης. Offer high quality Πλήρης σκούπα σκόνης at a cheap wholesale price.\nΧονδρικό Πλήρης σκούπα σκόνης από την Κίνα, πρέπει να βρείτε φτηνές Πλήρης σκούπα σκόνης ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Πλήρης σκούπα σκόνης παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Πλήρης σκούπα σκόνης, Είμαστε 'll να σας απαντήσει ταχύτερα.


Τσάρλυ: Θα βρουν τον τρόπο - MatchMoney\nΤσάρλυ: Θα βρουν τον τρόπο\nΔημοσιεύτηκε: Τσάρλυ στις 07:37 03/07/2021\n19:00 Τσεχία – Δανία\nΣκληρό ζευγάρι, τους Δανούς ήθελα πολύ να τους δω στα προημιτελικά κόντρα στους Ολλανδούς, θα τους ταίριαζε πολύ αυτό το πάντρεμα. Το παιχνίδι με τους Τσέχους αναμένεται πιο ισορροπημένο. Η κρίση και η επιλογή θα γίνει με το εξής κριτήριο. Ποια ομάδα αξίζει να φθάσει μέχρι τα ημιτελικά της διοργάνωσης. Σε αυτή την ερώτηση η απάντηση είναι οι Δανοί. Χρειάζεται να προσέξουν τον Σικ, να έχουν υπομονή και θα βρουν τον τρόπο να αποδείξουν στο γήπεδο πως είναι καλύτεροι. Στο 1,55 δίνεται η πρόκριση των Δανών στη Stοiximan.\n22:00 Ουκρανία – Αγγλία\nΟι Ουκρανοί βρέθηκαν στους 16 αποκλειστικά επειδή στον όμιλό τους βρέθηκε η πιο αδύναμη ομάδα της διοργάνωσης, ενώ στο πρώτο νοκ άουτ κατάφεραν να εκμεταλλευτούν πως οι Σουηδοί δεν ξέρουν να επιτίθενται. Είναι ξεκάθαρο όμως ότι είναι με διαφορά η χειρότερη ομάδα που βρίσκεται στα προημιτελικά. Στο 1,49 δίνεται από τη Stοiximan η νίκη των Αγγλων στην κανονική διάρκεια. Δεν γίνεται να πάνε πιο μακριά οι Ουκρανοί.